qundao/data-zh-poetry huggingface dataset:
燕郊春暮
作者：张家玉
朝代：明

晓来清梦破梨云，帝苑馀芳尚带芬。雨雨风风空善妒，莺莺燕燕自为群。澧兰沅芷同心见，径李蹊桃一笑分。紫陌旧斜扶醉去，春城无处不氤氲。
痛悼先茔被发
作者：张家玉
朝代：明

庐室空馀一炬灰，祖骸仍暴委蒿莱。可怜忠孝难兼尽，血洒西风寄夜台。
白门舟中
作者：张家玉
朝代：明

栖迟白门下，行采青溪蕨。隔水望三山，迢迢不可越。中路逢胜友，相携理兰楫。霜叶兼帆度，江花背棹发。东迎晨曦出，西送素辉没。彼美隔蒹葭，一水如天末。琼枝未获攀，瑶草何由掇。相期赴良晤，毋令蕙草歇。
相思江
作者：张家玉
朝代：明

津楼欲曙角声催，舟子招招唤渡开。乡树万重将目断，湍流千尺共肠回。风生水面江神过，云暗滩头瘴母来。销尽孤魂君不见，相思江上独徘徊。
相逢行
作者：张家玉
朝代：明

瑶池仙女何人谪，明玉雕成云外质。记得夜深烛灭时，光艳犹堪照一室。轻盈广袖来翩翩，疑在缑山鹤背悬。芳兰竟体直堪把，玉树临风殊可怜。花前一见两相许，笑隔夭桃私致语。竹叶深杯常互持，春葱纤手频相挽。酒阑背烛解罗衣，鸳枕频催欲就迟。梨花院宇沉沉夜，正是倾情倒意时。日光渐透纱窗紫，犹倚绣帏娇不起。依依杨柳梦初回，绿发参差云半委。须臾呼茗涤馀薰，迥眸引睇方殷勤。三生寒□曾相缔，一死从今拚与君。君情我意方萦系，长指青松对寒岁。岂谓欢来不毕输，遂使爱深还割袂。人前作别两相看，虽复强笑摧心肝。谁云合易离还易，自觉留难去更难。舆人驾车疾如驶，咫尺相看成万里。离愁飞过岭头云，别泪洒添江上水。江雨潇萧江路漫，归舟永夜梦魂寒。春明好赴西陵约，莫遣东风花鸟阑。
秋宵不寐
作者：张家玉
朝代：明

请缨犹未斩楼兰，始信从军行路难。骄子秋高肥马肃，征人霜重铁衣寒。梦魂报国三更愤，怀抱思乡午漏残。遥忆鳌洲烟月处，几时归弄钓鱼竿。
秋宵月夜
作者：张家玉
朝代：明

刁斗烽烟处处惊，长途来往尽游兵。那堪冷月寒砧夜，又听西风北雁鸣。京国几年金阙梦，乡关何处白云情。愤来按剑辕门坐，愁对旄头斗外横。
秋江夜月
作者：张家玉
朝代：明

霜满空林红叶稀，捲篷秋露欲沾衣。水鸟夜寒栖不定，双双偏掠客船飞。前村烟暝几人家，归客扁舟泊浅沙。隔岸渔灯乍明灭，满船凉月湿芦花。
秋江夜月·其一
作者：张家玉
朝代：明

霜满空林红叶稀，捲篷秋露欲沾衣。水鸟夜寒栖不定，双双偏掠客船飞。
秋江夜月·其二
作者：张家玉
朝代：明

前村烟暝几人家，归客扁舟泊浅沙。隔岸渔灯乍明灭，满船凉月湿芦花。
答绣水李青来
作者：张家玉
朝代：明

啸竹高踪继昔贤，御风行处亦泠然。粉香犹着佳人赋，侠客争传白马篇。万卷足轻南面贵，千金难易国门悬。入林把臂仍嫌晚，何待山阴雪夜船。
自举师不克与二三同志怏怏不平赋此
作者：张家玉
朝代：明

落落南冠且笑歌，肯将壮志竟蹉跎。丈夫不作寻常死，纵死常山舌不磨。
自吊
作者：张家玉
朝代：明

命也何当百六秋，尘途空戴楚冠游。神能奋处仍飞涕，石有灵兮亦点头。报国谁堪追定远，传家我已愧留侯。姓名他日昭人目，幸不遗污史册羞。
舟中
作者：张家玉
朝代：明

西风瘦尽骨棱棱，衽甲犹能日饮冰。暗地残氛终北扫，经天朝旭正东升。千秋笑我愚张浚，万古令人唾李陵。偶读程婴忠鉴录，几回孤愤泪沾膺。
舟中夜泊
作者：张家玉
朝代：明

永夜羁人泊海涯，朔风烈烈透霜华。飘零有剑为知己，迢递无缘更觅家。三窟但工捐汉地，孤忠谁志靖胡沙。此身不抵黄龙府，誓不重归拜白麻。
舟中月夜
作者：张家玉
朝代：明

渺渺长江水接天，帝京西望转凄然。金戈铁马无宁土，锦缆牙樯有战船。离乱烽烟丛此日，风流箫鼓换当年。谁堪旧日长安月，多照平沙白骨连。
艳曲
作者：张家玉
朝代：明

扶娇下绣帏，与郎玉相映。欲窥燕尾妆，镜前重引镜。去年笑参商，今年咏鸳鸯。愿郎结同心，勿复生他肠。
艳曲·其一
作者：张家玉
朝代：明

扶娇下绣帏，与郎玉相映。欲窥燕尾妆，镜前重引镜。
艳曲·其二
作者：张家玉
朝代：明

去年笑参商，今年咏鸳鸯。愿郎结同心，勿复生他肠。
苍梧逢叶二开美
作者：张家玉
朝代：明

落日山欲暮，苍烟宿未收。故人劳梦到，相忆命孤舟。帆影问潭月，江声话海楼。满船歌吹发，相对白蘋洲。
茆山别洞访羽士作
作者：张家玉
朝代：明

百折苍苔路，松风为扫除。林馀捣药鸟，池有听琴鱼。命酌倾云液，分题简玉书。遥知烟路近，行矣驾飙车。
营中晚坐
作者：张家玉
朝代：明

辕门坐冷夜悠悠，燐火低飞笑鬼幽。万里山河悲战角，百年身世负虚舟。腥膻我抱沦胥痛，冠履谁甘倒置羞。欲借朱云当日剑，奋来高斩佞臣头。
虏骑追迫投宿村庄是夕有书生姓何者积诚邀我拜天欲卜乘除之数以定国运意欲提兵助我也广之
作者：张家玉
朝代：明

侠骨应知久著名，流离歧路失班荆。凭君莫问乘除数，天地顽冥亦不灵。
行次白石堆投宿村庄有园花盛开感赋
作者：张家玉
朝代：明

银屏金屋锁寥寥，人物伤心换六朝。芳草正添行客恨，名花仍放旧时饶。啼残杜宇声声血，零落东风处处飘。谁念多情张子野，伤春懒上洛阳桥。
读于忠悯杨椒山两公行录不觉拍案
作者：张家玉
朝代：明

前有于兮后有杨，须眉男子两堂堂。全忠自古难全孝，何况家亡与国亡。
读文文山先生集不觉饮泣集先生句成六绝
作者：张家玉
朝代：明

南望端门泪雨流，衣冠涂炭可胜羞。遥怜海上今尘土，无限斜阳故国愁。风打船头系夕阳，孤臣性命寄何乡。江山有恨销人骨，南北今年几战场。鲁连大节岂容磨，回首中天感慨多。春事暗随流水去，江山如此故都何。国亡家破见忠臣，何事痴儿竟误身。借问一门朱与紫，黄金横带为何人。庭诤堂堂负直声，江南匹士死犹荣。几多江左腰金客，不值人间一唾轻。怅怅乾坤靡所之，飘零回首壮心悲。素王不作春秋废，独抱春秋莫我知。
读文文山先生集不觉饮泣集先生句成六绝·其一
作者：张家玉
朝代：明

南望端门泪雨流，衣冠涂炭可胜羞。遥怜海上今尘土，无限斜阳故国愁。
读文文山先生集不觉饮泣集先生句成六绝·其三
作者：张家玉
朝代：明

鲁连大节岂容磨，回首中天感慨多。春事暗随流水去，江山如此故都何。
读文文山先生集不觉饮泣集先生句成六绝·其二
作者：张家玉
朝代：明

风打船头系夕阳，孤臣性命寄何乡。江山有恨销人骨，南北今年几战场。
读文文山先生集不觉饮泣集先生句成六绝·其五
作者：张家玉
朝代：明

庭诤堂堂负直声，江南匹士死犹荣。几多江左腰金客，不值人间一唾轻。
读文文山先生集不觉饮泣集先生句成六绝·其六
作者：张家玉
朝代：明

怅怅乾坤靡所之，飘零回首壮心悲。素王不作春秋废，独抱春秋莫我知。
读文文山先生集不觉饮泣集先生句成六绝·其四
作者：张家玉
朝代：明

国亡家破见忠臣，何事痴儿竟误身。借问一门朱与紫，黄金横带为何人。
读李烟客集有赋
作者：张家玉
朝代：明

茫茫尘海无边际，万里青天蒙气闭。但逢故纸作生涯，谁识笔头有三昧。羡君艺苑独超群，含毫解作千秋计。赫蹄片片生春云，墨池飞出罗浮翠。
谁园探梅
作者：张家玉
朝代：明

罗浮村径一林霜，飞入君家白玉堂。向暖正逢长至日，窥帘犹报隔年芳。檐间鸟入琼瑶动，席上风生笑语香。东阁诗成称绝唱，风流端不让何郎。
谒大司马袁自如先生遗祠
作者：张家玉
朝代：明

司马遗忠尚有祠，重来客泪洒荒碑。长城借得先生在，肯致中原苦乱离。
谒大司马袁自如先生遗祠怆然有感
作者：张家玉
朝代：明

吊罢遗祠泪几挥，辽阳回首事成非。空留冷庙沧江上，不见犁庭铁骑归。星落尚疑阴雨暗，风高犹想阵云飞。只今羽檄纷驰急，那得先生再解围。
赠友人小史
作者：张家玉
朝代：明

玉作双欢贝编齿，引睇一堂漾秋水。筵前飞去复飞来，花底秦宫那似此。约略新诗发万声，绿杨枝上啼春莺。墨花绣研临池罢，坐令屏幛烟云横。主人向我漫誇说，每过唤醪共披豁。醉向春风玉树旁，欲占氍毹半堂月。
赠宫詹李二何夫子
作者：张家玉
朝代：明

白水真人来汉朝，白衣山人冠唐僚。文章两度压元白，干羽七旬格有苗。灞上劳军如见郭，关中转饷不推萧。北人牧马戎南下，司马鸿名已度辽。
赠家将军
作者：张家玉
朝代：明

百战推猷壮，千秋贾勇馀。白猿新授剑，黄石旧传书。厩有乌孙马，门多鲁国裾。只今烽火急，肯使老穰苴。
赠琼敷堂主人
作者：张家玉
朝代：明

双龙剑怒吼春雷，五色笔落云霞开。共道青莲李居士，本为金粟旧如来。谁园深处垂萝幌，一室能该九州广。坐拥牙签万卷书，不羡人间百城长。有时醉卧绛纱帷，落花绕梦风前飞。大人先生自高寄，乡里小儿那得知。与余相视而莫逆，把臂入林共昕夕。花下一杯常互持，枕中鸿宝互相析。群鸡迥然分鹤立，丈夫岂合分风尘。飞腾变化会有日，愿子为龙我作云。
赠邓千都
作者：张家玉
朝代：明

正尔好清话，胡能无赠卿。由来松柏下，只是绮罗情。谁识尘埃里，相逢侠气生。春风少拘束，淡荡来江城。
过子陵钓台
作者：张家玉
朝代：明

严子滩头钓鱼处，一蓑白云一竿雨。当初羡尔高蹈时，手卷丝纶入烟渚。何期文叔来南阳，吐出子陵姓字香。只今汉室已如此，奚嫌蚤出相为理。
过戴隐士山庄不遇
作者：张家玉
朝代：明

为爱戴安道，翛然到竹轩。寒云流古堞，绿水涨名园。一阵秋过雁，三声啼断猿。主人何处去，不敢漫题门。
过曲江谒先文献祠
作者：张家玉
朝代：明

曲江山翠郁巑岏，万古千秋祖烈存。金鉴至今称国宝，岂惟勋业擅开元。明烛几先有远图，可怜风度至今无。催花羯鼓声方闹，早向渔阳识叛胡。
过曲江谒先文献祠·其一
作者：张家玉
朝代：明

曲江山翠郁巑岏，万古千秋祖烈存。金鉴至今称国宝，岂惟勋业擅开元。
过曲江谒先文献祠·其二
作者：张家玉
朝代：明

明烛几先有远图，可怜风度至今无。催花羯鼓声方闹，早向渔阳识叛胡。
过永淳
作者：张家玉
朝代：明

古渡荒城瞰碧天，茑萝斜挂夕阳烟。寒溪不断流今古，枫叶辞秋过客船。
过江皋留题
作者：张家玉
朝代：明

幽栖异人境，永日息众纷。池塘过凉雨，窗户犹蒸云。石奇屡延屐，花落自成茵。停策听莺啼，隔水望鸥群。是时日在参，嘉禾犹欣欣。绿醑泻碧筒，香饭煮青芹。彼美区中人，逍遥自采真。地偏绝攀援，心远无垢氛。伊予秉微尚，愿与木石邻。相期拾瑶草，永结握兰芬。徘徊长林下，敬谢修竹君。好为开芳径，毋令隔青尘。
过漳江
作者：张家玉
朝代：明

千里漳江道，何年罢远征。已看三月暮，况是客中情。远水烟迷树，孤峰雨带城。长歌怜短铗，愁逐野潮生。
过荒村四绝
作者：张家玉
朝代：明

几日经行白骨堆，萧条穷巷哭声哀。乱离我亦亡家子，总为君王冒死来。缥缈前途路欲迷，黑云留雨四村低。山灵似笑征人马，何事劳劳不住蹄。野冢蓬丘指顾中，青山断送几英雄。卧龙跃马今何在，博得浮名总是空。狐豕妖氛障太清，几回翘首隔西京。朝升幸有扶桑日，依旧红光满大明。
过荒村四绝·其一
作者：张家玉
朝代：明

几日经行白骨堆，萧条穷巷哭声哀。乱离我亦亡家子，总为君王冒死来。
过荒村四绝·其三
作者：张家玉
朝代：明

野冢蓬丘指顾中，青山断送几英雄。卧龙跃马今何在，博得浮名总是空。
过荒村四绝·其二
作者：张家玉
朝代：明

缥缈前途路欲迷，黑云留雨四村低。山灵似笑征人马，何事劳劳不住蹄。
过荒村四绝·其四
作者：张家玉
朝代：明

狐豕妖氛障太清，几回翘首隔西京。朝升幸有扶桑日，依旧红光满大明。
过马溪山
作者：张家玉
朝代：明

纵马扬鞭趱去程，马溪山上马蹄轻。江声似写前朝恨，山色空留故国情。入望烽烟迷远近，窥人豺虎漫纵横。孝陵佳气应长在，会见中兴一旅成。
述志
作者：张家玉
朝代：明

赤悃曾披白日前，肯将然诺负初年。臣心一块孤忠铁，誓与新朝不共天。
追昔
作者：张家玉
朝代：明

内苑曾推盖世豪，花砖睡起日轮高。如今转忆宸游地，羞见承恩旧汉袍。
送白眉之西京陈督府幕
作者：张家玉
朝代：明

无限离情酒重倾，送君长啸暮云平。巍峨再见新明阙，带砺犹然旧汉城。幕府风清初握箸，将星云净正当营。十年养就芙蓉剑，此去应知好发硎。
途中八绝
作者：张家玉
朝代：明

瘦马崎岖不肯前，天涯飘泊苦烽烟。何时范蠡功成去，泛泛沧江一小船。凛烈寒威战碧苍，萧萧原野尽荒凉。秾桃嫩李纷零落，独看青松不避霜。马上看山叠叠青，青山无地不膻腥。谁堪满目苍凉处，俯仰兴思一涕零。灯下娇姬月下弦，风流曾泛太湖船。于今回首神京处，肠断西风忆往年。云净天空朔气寒，举头何处是长安。那堪几点孤臣泪，洒向枫林带血看。缥缈疏林在隔山，数声鸡犬白云间。潆洄一带寒溪浅，疑是秦人避此间。家藏三略已烟消，勋业谁当比汉朝。遥忆仙人遗履处，几回翘首望圯桥。高风曾见几人称，纲纪先朝久已倾。独有南还陈太史，文章节义两留名。
途中八绝·其一
作者：张家玉
朝代：明

瘦马崎岖不肯前，天涯飘泊苦烽烟。何时范蠡功成去，泛泛沧江一小船。
途中八绝·其七
作者：张家玉
朝代：明

家藏三略已烟消，勋业谁当比汉朝。遥忆仙人遗履处，几回翘首望圯桥。
途中八绝·其三
作者：张家玉
朝代：明

马上看山叠叠青，青山无地不膻腥。谁堪满目苍凉处，俯仰兴思一涕零。
途中八绝·其二
作者：张家玉
朝代：明

凛烈寒威战碧苍，萧萧原野尽荒凉。秾桃嫩李纷零落，独看青松不避霜。
途中八绝·其五
作者：张家玉
朝代：明

云净天空朔气寒，举头何处是长安。那堪几点孤臣泪，洒向枫林带血看。
途中八绝·其八
作者：张家玉
朝代：明

高风曾见几人称，纲纪先朝久已倾。独有南还陈太史，文章节义两留名。
途中八绝·其六
作者：张家玉
朝代：明

缥缈疏林在隔山，数声鸡犬白云间。潆洄一带寒溪浅，疑是秦人避此间。
途中八绝·其四
作者：张家玉
朝代：明

灯下娇姬月下弦，风流曾泛太湖船。于今回首神京处，肠断西风忆往年。
道经乌龙岗投宿沙村王守愚茅堂
作者：张家玉
朝代：明

行踪忽似羽毛轻，奄忽能兼十里程。烟火数家连野戍，渔灯几点傍芜城。人民左衽污胡俗，山水中原换帝京。独有茅堂今夜月，清光犹似旧时明。
采莲曲
作者：张家玉
朝代：明

芙蓉花发江风香，鸳鸯双飞入金塘。绿杨堤畔谁家女，并着兰桡斗艳妆。玉溆烟残初过雨，越罗衣袂淩风举。采莲一曲遏红云，却笑荷花不解语。江头扶荔光陆离，千树万树红霞披。烟销初褪玉肌露，双手贻郎不自持。越来溪水还东注，那见当年浣纱处。人生行乐须及时，不用五丝延命缕。
金陵别陈髯公
作者：张家玉
朝代：明

双鸿泊故林，弋者忽言慕。惊飞来远天，栖迟汉阳树。缯缴稍疏脱，饮啄方为故。拟此暂閒适，悠悠狎烟渚。薰风自南来，又尔振其羽。江烟半入吴，水色犹连楚。中道各言迈，羽翼乖其处。我破燕山云，子披钱塘雾。燕雀恋低枝，区区何足数。振翮淩霄汉，翱翔向云路。飞飞念旧群，九万仍回顾。落日动离愁，含情怅南浦。
金陵春日逢友
作者：张家玉
朝代：明

钟陵过雨紫烟开，南浦清江隐薄雷。春水满堤春草绿，故园千里故人来。莺声弱柳传歌板，燕蹴飞花落酒杯。一醉萍踪任分散，不劳风笛夜相催。
銮江抱月
作者：张家玉
朝代：明

银蟾浩波江骨冷，散步高原踏槐影。清辉盈手笑相贻，大地玻璃望中静。自从鼓棹去京畿，两见关山圆又亏。冰心万里遥相映，一任缁尘变素衣。
闻笛
作者：张家玉
朝代：明

玉笛飞声满客城，东风吹送故园情。梅花乱落人何处，唯见关山碎月明。
闻警
作者：张家玉
朝代：明

妖氛日以逼，天子正宵衣。我武岂不张，荷戈常苦饥。仰给在东西，民力亦已疲。四郊复多垒，患不独东时。寄言肉食者，大厦谁当支。
闻鸡
作者：张家玉
朝代：明

恼梦初惊月落时，鸡声错听赴朝仪。鹓班散处彤墀晏，记得承恩退食迟。
阻风江上
作者：张家玉
朝代：明

凉飙撼江树，骤雨鸣相应。引领盼前峰，重云隐飞磴。回舟向浅渚，遥赴烟林暝。虽阻利涉心，颇尽沿洄兴。蒹葭共托咏，幽兰相折赠。不乱鸥鸟群，翻取风涛静。夷险皆有适，行止原无定。焚香理素琴，坐看归帆竞。
难中闻逆首买健儿刺余献敌余付一笑
作者：张家玉
朝代：明

苍狗浮云祇浪猜，山河风景已相乖。澄清祖逖怀空切，恢复文山志不谐。纵死但知存肮脏，达观原自外形骸。杀身取义吾曹事，志士何须问葬埋。
雨行马上纵目山川怆然追念余祖九龄公至宋世杰公皆孤忠表表凛然万古
作者：张家玉
朝代：明

处处汹汹苦战征，炎方烽火几时平。雨声遍洒孤臣泪，风景空怜异代情。国破匈奴千古恨，心悬明主一身轻。唐朝宋室家声在，肯使吾曹落后名。
题王季重读书佳山水楼
作者：张家玉
朝代：明

书城何处拥芸扉，江上青山独振衣。碧涧时浮墨花出，白云长绕翠毫飞。问奇客至抽玄草，报午猿啼过翠微。却忆匡君兄弟好，搴帷曾共采苓归。
题真州寄园四首
作者：张家玉
朝代：明

水榭茅堂分峙，溪桥石磴相连。记得春山深处，丹崖碧洞依然。莫怪愚公移山，信有神人鞭石。请看一片平芜，幻出数峰秋碧。红树山亭自远，落花一卷无尘。鸡犬不知有汉，鱼鸟自来亲人。古道近通杨子，名园直偶辟疆。借问竹西歌吹，何如花下壶觞。
题真州寄园四首·其一
作者：张家玉
朝代：明

水榭茅堂分峙，溪桥石磴相连。记得春山深处，丹崖碧洞依然。
题真州寄园四首·其三
作者：张家玉
朝代：明

红树山亭自远，落花一卷无尘。鸡犬不知有汉，鱼鸟自来亲人。
题真州寄园四首·其二
作者：张家玉
朝代：明

莫怪愚公移山，信有神人鞭石。请看一片平芜，幻出数峰秋碧。
题真州寄园四首·其四
作者：张家玉
朝代：明

古道近通杨子，名园直偶辟疆。借问竹西歌吹，何如花下壶觞。
题虎丘慧日上人雪艇
作者：张家玉
朝代：明

闻师禅坐处，舟居却非水。一叶破渺茫，高风继船子。大地琉璃寒，消息梅花里。谁知火宅中，清凉有如此。
马上感叹
作者：张家玉
朝代：明

戎马奔忙日易斜，风尘荏苒一长嗟。荒村寥落炊烟绝，愁听垂杨噪暮鸦。郊原缭绕暗戈兵，笳鼓声悲惨客情。心折几回翘首望，路迷何处是西京。
马上感叹·其一
作者：张家玉
朝代：明

戎马奔忙日易斜，风尘荏苒一长嗟。荒村寥落炊烟绝，愁听垂杨噪暮鸦。
马上感叹·其二
作者：张家玉
朝代：明

郊原缭绕暗戈兵，笳鼓声悲惨客情。心折几回翘首望，路迷何处是西京。
黄牛径
作者：张家玉
朝代：明

踏遍天涯雪复霜，举头西望望冠裳。从拚侠骨齐生死，终笑奴颜拜犬羊。敢谓龙韬兼豹略，能图铁券与貂珰。愿酬明圣垂衣日，即向烟霞卧子房。
上元宿半座庵
作者：张家珍
朝代：明

寺隐山将暮，良宵不忍眠。松花香塔后，溪水到门前。隔岸山歌起，诸村烟火连。冷然僧梵后，深坐一灯悬。
与黎务光兄弟夜话
作者：张家珍
朝代：明

秋风正萧瑟，秋雨更凄凄。世事不能测，深山当稳栖。逃名有巢许，抗节本夷齐。共是牢骚者，愁听子夜鸡。
中秋怀高望公
作者：张家珍
朝代：明

去岁山中月，心闲共薜萝。如何今夕酒，不见故人过。露叶飘幽砌，寒虫隐绿莎。相思愁嘿嘿，凝望渺沧波。
中秋朱尔钦尔周方周客陈以虚林仲己叔吾姚翰士过江居待月
作者：张家珍
朝代：明

一年人事逢秋半，木叶萧条秋气清。紫燕飞飞将欲去，寒蝉嘒嘒故争鸣。主人击磬时一笑，客子渡江来不迎。共坐桥西看流水，海东圆月逐潮生。
乌生八九子
作者：张家珍
朝代：明

深谷有郁林，繁城多芳躅。盛衰各有故，所分在显伏。不见城头树上乌，巢有八九雏。高栖远啄身乐妻子腴，智则不足灵有馀。曾噪将军树，又集大夫居。告人凶吉，亡己安危。世人自福不汝德，世人招祸则汝责。吁嗟汝乌何不呼雏辞南飞去北，从今勿攫道傍肉。续弦断竹，世上机关备险毒。
九日
作者：张家珍
朝代：明

水国西风霜露微，东篱九日菊花稀。寒深苏武雁初至，秋老王孙草尚肥。采得蕨薇分鷇食，裁成荷叶易儒衣。自怜不及商山老，出为储王定是非。
今日僧李正甫还零丁山
作者：张家珍
朝代：明

靖康一买钓鱼船，牢落零丁有几年。今夜暂同灯下酒，明朝相望岛中天。山深麋鹿依弘景，海阔鱼龙傍鲁连。莫叹无成当此日，从来贤哲本山川。
佗城
作者：张家珍
朝代：明

六朝往事竟如何，落日黄沙饮橐驼。自昔弦歌闻百粤，于今烽火比三河。愁人寂寞秋闻笛，壮士悲凉夜枕戈。不见赵佗能拒汉，年来事业独蹉跎。
偶出江干别业遗址
作者：张家珍
朝代：明

别业榕堤旧宅东，水松环岸水淙淙。野花数落横塘侧，英石仍埋芳草中。远浦帆摇榆荚雨，晚墟楼荡酒旗风。结茅虽得藏身计，更欲头颅向大崧。
先文烈兄没产复勘偶成一律
作者：张家珍
朝代：明

夜卧绳床雷雨动，短檠相照一窗寒。乱离何处堪回首，魂梦犹如未解鞍。一卷离骚悲屈子，三归弹铗笑冯驩。萧然剩有闲心在，憔悴多惭漂母餐。
十六夜
作者：张家珍
朝代：明

海阔天长万里风，光辉不减又当空。水花荡漾何尝定，桂影依微一样同。对酒及时还似镜，登楼相待恐如弓。今宵昨夜看圆缺，照尽兴亡一点中。
十四夜陈晚卿聂遂公区麟子李木从蔡叶先过集濠梁小斋分赋得十四寒
作者：张家珍
朝代：明

返照城西海市残，兰舟闻道过江干。莫言明夕清辉满，且醉今宵白露团。避世每添离别泪，偷生留得箭刀瘢。酒阑倚剑江天迥，一夜旄头何处看。
古意
作者：张家珍
朝代：明

黄昏古树鸦欲栖，平沙饮马空中嘶。我来城市心悲栖，欲归不归望长堤。
同诸子游深溪龙潭
作者：张家珍
朝代：明

十年梦此地，今日始寻源。云暖桃花发，岩欹瀑水喧。空山眠野鹿，风断啸寒猿。共坐澄潭下，幽思不可言。
同高望公芥庵坐月时须识上人自雷峰至
作者：张家珍
朝代：明

得气偏在野，先秋促织鸣。云行新雨歇，月好大江明。偶尔逢僧话，于焉感我生。凉风透枕簟，此夜梦魂清。
喜王德孚过宿江馆
作者：张家珍
朝代：明

我住江村君住城，不来如隔数千程。十年往事同归梦，半世闲身等泛萍。海月有情移榻近，荷风随意入帘清。相留一宿非容易，对话藤床感慨生。
失题
作者：张家珍
朝代：明

泠泠江水深，水深千万尺。登楼有所思，所思在行客。期我春风时，春风期已迫。人生几何时，晷运如过隙。
宿海幢寺
作者：张家珍
朝代：明

海月在楼角，流光入我床。照人寒彻骨，独坐揽衣裳。深院磬声静，横塘荷叶香。隔江笳鼓起，愁与夜俱长。
寄叔炳弟
作者：张家珍
朝代：明

题诗漫写布头笺，寄子杨花二月天。白社可能容我隐，光阴自不为君怜。龙文眼底求千里，藜火窗中易一年。嚼胆莫虚慈母意，读书先取仲容贤。
寄陈元孝
作者：张家珍
朝代：明

孤窗有月亭如雪，不见故人空见月。相思杳在天际头，鸿雁一声生白发。
寿世皮老任四十又一时任避客罗浮
作者：张家珍
朝代：明

谢墅幽怀记昔时，邦家如鼎命如丝。岂图此日酌春酒，拟向名山采石芝。艺秫一区徒买醉，著书明世待诸儿。共惟伯阮栽培力，长叹馀生未有涯。
尹右民下第归过讯
作者：张家珍
朝代：明

野树分秋色，庭花坐似春。青云原不坠，绿蚁且相亲。耻下荆山泪，同生杵臼身。丈夫恩未报，终是有心人。
尹右民作先文烈行状诗以谢之
作者：张家珍
朝代：明

岳渎郁奇气，东南挺大儒。鸿章俪典训，高行重师谟。言念先文烈，挥毫绍董狐。精忠如可述，公道岂曾孤。
山中初晴有怀
作者：张家珍
朝代：明

雨歇春山绿，岩光四望明。行云归岫阔，饥鸟出林鸣。径湿沙犹白，涧平流有声。消閒谁与共，芳草有馀情。
山中岁暮怀友
作者：张家珍
朝代：明

王孙当岁暮，迟滞故园归。五老峰头住，悠然歌采薇。閒脩高士传，常着比丘衣。独有罗浮侣，同看春草肥。
山居
作者：张家珍
朝代：明

久不出城市，幽居道自尊。云深溪欲雨，树密昼常昏。懒性惟依枕，看山辄启门。悠然人境外，流水自潺湲。山居少邻并，田父两三家。夹岸流莺好，当门绿柳斜。春畦迟播谷，松径早收茶。最喜新晴步，溪头踏野花。
山居
作者：张家珍
朝代：明

蓑笠农书总一肩，诛茅盖屋碧溪前。閒寻灵药穿林出，每向寒潭枕石眠。雨过松梢双鹳立，云生天半万峰连。孤村极目人烟起，返照微茫哭杜鹃。危峰削壁翠千寻，一啸遥传空谷音。天地正当戎马日，声名何与蕨薇心。溪桥曲折随山势，松树参差碍日阴。归去西林馀兴在，洞门萝月照弹琴。
山居·其一
作者：张家珍
朝代：明

久不出城市，幽居道自尊。云深溪欲雨，树密昼常昏。懒性惟依枕，看山辄启门。悠然人境外，流水自潺湲。
山居·其一
作者：张家珍
朝代：明

蓑笠农书总一肩，诛茅盖屋碧溪前。閒寻灵药穿林出，每向寒潭枕石眠。雨过松梢双鹳立，云生天半万峰连。孤村极目人烟起，返照微茫哭杜鹃。
山居·其二
作者：张家珍
朝代：明

危峰削壁翠千寻，一啸遥传空谷音。天地正当戎马日，声名何与蕨薇心。溪桥曲折随山势，松树参差碍日阴。归去西林馀兴在，洞门萝月照弹琴。
山居·其二
作者：张家珍
朝代：明

山居少邻并，田父两三家。夹岸流莺好，当门绿柳斜。春畦迟播谷，松径早收茶。最喜新晴步，溪头踏野花。
山行
作者：张家珍
朝代：明

不尽青山意，寻幽任所之。溪行三十里，日出几何时。云响樵何处，钟声寺不知。此中堪小隐，当与古人期。
得廖非子书赋答却寄
作者：张家珍
朝代：明

去年送君黄木湾，今年书来在燕山。灞陵古道凭谁醉，易水秋风老客颜。故国白云情嘿嘿，旧宫禾黍泪潸潸。罗浮夜夜遥相忆，绝壁飞泉忍独攀。
忆先文烈兄增城侯
作者：张家珍
朝代：明

草堂睡起怜孤影，忆到增城莫可寻。杜宇年年枝上血，鹡鸰夜夜梦中心。剑同王气沉秋水，星暗流云失羽林。鼙鼓中原睢泪尽，不堪风雨独哀吟。大业曾教好自期，梯云楼上日相随。独传黄石书三卷，说向青萍酒一卮。碧血难寻天地阔，幽怀无诉鬼神知。茫茫何处看华表，愁绝吾生鬓欲丝。
忆先文烈兄增城侯·其一
作者：张家珍
朝代：明

草堂睡起怜孤影，忆到增城莫可寻。杜宇年年枝上血，鹡鸰夜夜梦中心。剑同王气沉秋水，星暗流云失羽林。鼙鼓中原睢泪尽，不堪风雨独哀吟。
忆先文烈兄增城侯·其二
作者：张家珍
朝代：明

大业曾教好自期，梯云楼上日相随。独传黄石书三卷，说向青萍酒一卮。碧血难寻天地阔，幽怀无诉鬼神知。茫茫何处看华表，愁绝吾生鬓欲丝。
怀中翰贲士
作者：张家珍
朝代：明

云山怅望伊人远，芳草飘摇游子情。六月梧桐将叶老，一生离别有秋声。乡园未信能长乐，旅馆何妨归不成。莫向他乡悲夜锦，由来富贵自当轻。
怀人
作者：张家珍
朝代：明

林下觉凉早，披衣过漏声。关河今夕戍，秋月想同情。世乱无家好，身劳遇物轻。知君重意气，西向拂龙精。
怀林叔吾
作者：张家珍
朝代：明

青山绕郡城，早晚变阴晴。天地可谁测，干戈劳我生。相思秋水阔，怅望暮云平。遽有还山意，冰心共一泓。
拟古
作者：张家珍
朝代：明

妾家南海傍，青春兰芷香。堕马梳成吴后髻，织腰学作楚宫妆。自别阿郎难记时，空帷不复整蛾眉。春风白昼帘不卷，紫燕双飞高下窥。错问阿郎郎不语，对镜两人空泪垂。不见十年颜色老，落花满地伤怀抱。妾上高楼望楚云，郎在湘江怨芳草。
旅中至日
作者：张家珍
朝代：明

薄醉旅中杯，乡心暂尔开。有家惊节序，不寐上荒台。野寺晨钟急，城楼刁斗哀。高堂今夕宴，幼弟独徘徊。
旅月
作者：张家珍
朝代：明

日落月复生，升沉感慨并。古今俱若此，旅夜难为情。潮水三更起，村鸡历乱鸣。镆铘时一拂，寂寞壮心惊。
晓发珠江
作者：张家珍
朝代：明

萧萧江上一帆轻，风急迎流白浪惊。晓日暖开芦苇岸，悲笳寒彻石羊城。百年事业青山在，万古危途游子情。遥忆铁桥归未得，雪梅当路为谁横。
晚晴
作者：张家珍
朝代：明

快然睡起细雨微，忽有返照来荆扉。古木影斜生画壁，疏花香静入轻衣。柳条迎风青袅袅，燕子披凉相飞飞。更对罗浮半云际，白衣苍狗各依稀。
晴月
作者：张家珍
朝代：明

木杪云初亮，山前瀑布寒。光辉今夜倍，圆缺几人看。柳影池心乱，琴声露气漙。含情与谁语，惆怅夜漫漫。
曲江谒先文献公祠
作者：张家珍
朝代：明

卢武芙蓉映日温，千秋万古伴贞魂。晓云旋扈巴江锦，暮雨清摇中使幡。故国忍看沉战迹，远孙无路荐蒲尊。当年金鉴如承露，讵有鸾舆幸剑门。
月夜怀吴康侯
作者：张家珍
朝代：明

江村绿酒对斜阳，潦倒絺衣坐石凉。古木藤萝悬海月，高原松柏动秋霜。故人不见知何处，邻杵忽闻思渺茫。自掩南窗眠未稳，依稀一梦到池塘。
月夜重登凤凰台
作者：张家珍
朝代：明

不上高台已十年，重来一望思凄然。清流不改终归海，明月多情只在天。郭外荒村迷积草，城中远树带寒烟。仙坛冷落笙箫断，独对云山曲槛前。
望罗浮
作者：张家珍
朝代：明

日暮海天白，罗浮云气重。诸山皆隐跃，独现老人峰。雨足新溪水，苔封古寺踪。当时茅屋上，应长几株松。
望罗浮瀑布
作者：张家珍
朝代：明

久病杜门迎客少，野情时出坐芦洲。候潮打鼓船将去，啄水饥鸣鹤尚留。四望人烟含返照，一天黄叶引清秋。何时拄杖飞云顶，瀑布遥看天际流。
村居
作者：张家珍
朝代：明

木杪乱云深，春愁带夕阴。晚花明短砌，返照没前林。芳草归谁梦，青松老我心。閒过池水曲，相对影沉吟。微茫官渡口，潮共雨声来。高垄耕需甚，小园花正开。瘴烟南海郡，春树越王台。水庙黄昏后，清歌一棹回。开门何所见，水店酒帘斜。野渡少行客，孤村归暮鸦。棋盆移就月，茗盌坐当花。何处桓伊笛，吹来处士家。
村居·其一
作者：张家珍
朝代：明

木杪乱云深，春愁带夕阴。晚花明短砌，返照没前林。芳草归谁梦，青松老我心。閒过池水曲，相对影沉吟。
村居·其三
作者：张家珍
朝代：明

开门何所见，水店酒帘斜。野渡少行客，孤村归暮鸦。棋盆移就月，茗盌坐当花。何处桓伊笛，吹来处士家。
村居·其三
作者：张家珍
朝代：明
体裁：五言律诗

开门何所见，水店酒帘斜。野渡少行客，孤村归暮鸦。棋盆移就月，茗碗坐当花。何处桓伊笛，吹来处士家。
村居·其二
作者：张家珍
朝代：明

微茫官渡口，潮共雨声来。高垄耕需甚，小园花正开。瘴烟南海郡，春树越王台。水庙黄昏后，清歌一棹回。
林孟易昆玉山堂落成诗以赠之
作者：张家珍
朝代：明

山园卜筑静，门对大江开。花木繁阴处，罗浮翠色来。青毡空故物，黄卷属多才。不负先人意，弟兄君子哉。
柬澹归和尚
作者：张家珍
朝代：明

端水衣冠地，离群感昔年。浮云自朝暮，往事在山川。飞锡庐山上，浮杯粤海边。相思定何处，松月照寒泉。
梦马诗
作者：张家珍
朝代：明

久失飞黄马，空馀血战衣。可怜横草后，不得裹尸归。力尽犹追敌，功高几溃围。年来生髀肉，梦尔泪频挥。
楼居谷雨日雨过同王德孚陈元孝对酌怀人兼订游罗浮
作者：张家珍
朝代：明

酒不厌时异，同倾一夕愁。雨生三月节，楼住四时秋。目断湘江渺，心期石洞幽。何时蓑笠去，高卧白云头。
次答尹如度
作者：张家珍
朝代：明

日日持竿江水头，暮烟瓦雀集高楼。石床醉倚藤萝月，桐叶吟当枕箪秋。一夜池塘今古梦，十年鼙鼓海天愁。乱离踪迹思良友，正欲同君秉烛游。
次答尹如度
作者：张家珍
朝代：明
体裁：七言律诗

日日持竿江水头，暮烟瓦雀集高楼。石床醉倚藤萝月，桐叶吟当枕簟秋。一夜池塘今古梦，十年鼙鼓海天愁。乱离踪迹思良友，正欲同君秉烛游。
江居同何柏友赋
作者：张家珍
朝代：明

一身多病卧蓬蒿，离乱生涯付浊醪。旧有交游归海国，寂无车马到江皋。此生纪迹寻莲社，十载閒心愧宝刀。莫道端居俦侣寡，与君长自把离骚。
溪边竹屋
作者：张家珍
朝代：明

寂寂溪边屋，阴阴古木繁。开门看瀑水，终日自潺湲。野鸟啼空谷，桃花发古村。一身安乐好，何处报人恩。溪流清且彻，曲曲绕柴关。石鼠昼出没，幽禽时往还。苔深人迹少，气壮酒杯閒。倚槛聊长望，云开山上山。
溪边竹屋·其一
作者：张家珍
朝代：明

寂寂溪边屋，阴阴古木繁。开门看瀑水，终日自潺湲。野鸟啼空谷，桃花发古村。一身安乐好，何处报人恩。
溪边竹屋·其二
作者：张家珍
朝代：明

溪流清且彻，曲曲绕柴关。石鼠昼出没，幽禽时往还。苔深人迹少，气壮酒杯閒。倚槛聊长望，云开山上山。
用公归自中都言湖山之胜余以负恩之身频年抱病于用公闲云野鹤为何如哉
作者：张家珍
朝代：明

一年飞锡遍中原，踏尽湖山道自尊。于我卧游淹粤海，怜君乞食到吴门。妄身去住皆沦迹，病骨存亡总负恩。吾舌纵横何所用，此生心事付文园。
病起
作者：张家珍
朝代：明

出门刚病起，内子嘱添衣。拄杖行犹怯，团圞坐钓矶。江寒水气暖，天远雁声微。又得细鳞食，渔舟浦口归。
登五层楼
作者：张家珍
朝代：明

缥缈层楼连碧汉，白云积翠入空微。东回古寺钟初动，南绕长江水一围。返照半含沧海日，远帆斜没钓鱼矶。登临一笑成今古，怪底王生便赋归。
登楼怀陈元孝
作者：张家珍
朝代：明

云气纵横一望秋，大江波浪撼扬州。万山东锁城千雉，一雨西来风满楼。黄木夕阳人去后，新亭芳草泪应流。谁怜飘泊干戈里，秋思长依鹦鹉洲。
白燕
作者：张家珍
朝代：明

玉宇依依看不见，差池犹自傍瑶台。孤踪天外寻春社，素影风前舞落梅。羽铩蛾眉新月落，尾翻银剪向空裁。年来我亦冰心冷，万里劳君带雪来。
秋怀
作者：张家珍
朝代：明

中原回首十年情，每到秋来感慨生。偃月营边多鸟噪，歌风台畔少人行。羽林散尽旌旗影，玉垒消沉鼓角声。愁绝年来边外草，西风吹雨暗长城。百粤三吴山水长，孝陵翘首哭秋霜。宵衣定鼎思当日，汗血开疆迈昔王。雨过鹧鸪啼寝殿，夜残鼯鼠走雕梁。明禋衮职今何在，松柏萧条总可伤。金陵回首事成空，禾黍凄凉满故宫。万里关山听暮角，百年风雨感飘蓬。荷衣制就徒怀屈，麦饭炊来却忆冯。我亦艰难同此日，南宫烟树思何穷。一夜秋风木叶飞，惊回残梦别慈闱。休将陟屺重开卷，痛哭新坟葬旧衣。怀橘未成当日愿，负薪当与此生违。孤怀耿耿难成寐，坐剔寒灯泪暗挥。生还黯黯空依父，死别悠悠复念兄。壮士悲歌天地老，封侯侠骨古今情。鹡鸰原上如闻语，鸿雁洲边似有声。十载园花惭雨露，不堪深夜抚青萍。何处悲秋不可怜，无心奏曲入冰弦。窗前山水消閒日，镜里光阴度壮年。社燕方辞红叶冷，宾鸿欲过碧云连。从来物态关人意，自展鸾笺一惘然。
秋怀·其一
作者：张家珍
朝代：明

中原回首十年情，每到秋来感慨生。偃月营边多鸟噪，歌风台畔少人行。羽林散尽旌旗影，玉垒消沉鼓角声。愁绝年来边外草，西风吹雨暗长城。
秋怀·其三
作者：张家珍
朝代：明

金陵回首事成空，禾黍凄凉满故宫。万里关山听暮角，百年风雨感飘蓬。荷衣制就徒怀屈，麦饭炊来却忆冯。我亦艰难同此日，南宫烟树思何穷。
秋怀·其二
作者：张家珍
朝代：明

百粤三吴山水长，孝陵翘首哭秋霜。宵衣定鼎思当日，汗血开疆迈昔王。雨过鹧鸪啼寝殿，夜残鼯鼠走雕梁。明禋衮职今何在，松柏萧条总可伤。
秋怀·其五
作者：张家珍
朝代：明

生还黯黯空依父，死别悠悠复念兄。壮士悲歌天地老，封侯侠骨古今情。鹡鸰原上如闻语，鸿雁洲边似有声。十载园花惭雨露，不堪深夜抚青萍。
秋怀·其六
作者：张家珍
朝代：明

何处悲秋不可怜，无心奏曲入冰弦。窗前山水消閒日，镜里光阴度壮年。社燕方辞红叶冷，宾鸿欲过碧云连。从来物态关人意，自展鸾笺一惘然。
秋怀·其四
作者：张家珍
朝代：明

一夜秋风木叶飞，惊回残梦别慈闱。休将陟屺重开卷，痛哭新坟葬旧衣。怀橘未成当日愿，负薪当与此生违。孤怀耿耿难成寐，坐剔寒灯泪暗挥。
秋日尹如度王德孚梁馀仲周伟石吴康侯叔柄弟集江居
作者：张家珍
朝代：明

花气阴阴拂槛低，寒蝉处处向风嘶。江皋昨日开莲社，客棹何迟泊柳堤。我辈不妨消白眼，心期岂用祭丹鸡。已知匡济人间事，乱世声名醉懒题。
秋日自山中至友人江馆
作者：张家珍
朝代：明

年来游事独蹉跎，江馆当秋偶一过。到此始知黄菊发，向来空见白云多。芦花日暮归渔舫，竹翠烟深隐棹歌。此夕留宾江月好，开樽为尔玉颜酡。
秋泛
作者：张家珍
朝代：明

秋水空明放木兰，潮平两岸坐来宽。扬舲远引孤山鹤，垂钓翻疑七里滩。芦苇月明时泛泛，烟波暝色共漫漫。无端忽忆当年事，东海茫茫白浪寒。
秋至
作者：张家珍
朝代：明

秋至一何好，新凉气候清。井梧当槛落，海月入窗明。燕别草堂垒，鸿流关塞声。天涯有知己，此夜念孤征。
立春后一日林孟易仲己叔吾兄弟
作者：张家珍
朝代：明

大江佳气映朝晖，好鸟方随昨日归。临水种梅当荜户，对门垂柳即鱼矶。何须乱世怀轩冕，却喜东风长蕨薇。更有芳邻能载酒，春眠真与世相违。
答赠中都李司马
作者：张家珍
朝代：明

南国有佳士，翩翩鸿鹄姿。独宿慕俦侣，高举淩天涯。万里云海心，寄托良可知。我居罗浮下，息驾怀希夷。匣剑久不鸣，木石性所怡。清江枉兰桨，叩我岩下扉。我去采灵药，还当与君期。毫素见幽襟，一字堪一思。
答赠何柏友山中
作者：张家珍
朝代：明

踪迹同为一隐沦，思君落落少相亲。鸟知好木终难择，剑有千金尚未贫。松桧春林时独往，藤萝明月夜无人。年来更有牢骚者，不钓滨江欲买邻。
薄暮送友回江干野望
作者：张家珍
朝代：明

森榕郁郁瞰江流，落日人归古渡头。远浦烟云含暮色，隔溪芦苇隐渔舟。海门汐上家家饭，村老田归处处牛。回首木棉花树杪，郊西新上月如钩。
访友不遇留题
作者：张家珍
朝代：明

江村落日过城隅，古木阴阴噪晚乌。君去池塘空皎月，人听蟋蟀倚秋梧。疏钟远动三更候，画角寒吹一枕孤。此夜西窗眠不得，难将一梦到西湖。
访李氏隐居
作者：张家珍
朝代：明

李氏好居僻，野人心所同。窗连双塔近，溪与大江通。古木生春叶，行云变谷风。那知秦汉里，忘却乱离中。
赠穆之兄
作者：张家珍
朝代：明

古侠吾兄重，世人无不闻。徒闻不能识，老此鹿麋群。彩笔摇川岳，干将倚白云。晚成宜大器，天地任纷纷。
过李子草堂
作者：张家珍
朝代：明

草堂卜筑依山势，五里松阴接海潮。渔舫隔州烟火乱，江枫夹岸浦帆遥。云深古寺时闻磬，人到穷厓忽见桥。十载乱离逢此地，好驱鸡犬赴相招。
过金绳庵
作者：张家珍
朝代：明

片云驰白日，吞吐夕阳天。过院寻僧坐，煎茶为说禅。檐牙归瓦雀，黄叶带村烟。今夜雁堂月，清凉许借眠。
送杨长旦归虎丘
作者：张家珍
朝代：明

满堤图画送君还，古道垂杨不可攀。落日浮云仍北郭，渭城朝雨尽阳关。虎丘人去听鸿雁，水国谁知放白鹇。独我年年岩壑寂，西风藜杖倚空山。
送陈缑山还金陵
作者：张家珍
朝代：明

对君不作寻常别，底事同销壮士颜。十里离亭折杨柳，一鞭疲马出梅关。时危性命应相假，归去湖山岂等閒。独有天涯翘首处，春云容易泪潺潺。
野梅
作者：张家珍
朝代：明

离离照水清且彻，粉脸迎风寒欲绝。从来傲骨故难柔，那肯低头避霜雪。自揣良非鼎俎资，瘦影惟堪对明月。
雨中登楼
作者：张家珍
朝代：明

穷居亦何意，言笑向人难。二月登楼望，孤村细雨寒。行云变岩岫，流水异波澜。闭户宜今日，春愁且自宽。
雨中谒先慈墓
作者：张家珍
朝代：明

絮酒临风奠一卮，雷声隐隐不胜悲。英魂自拜丝纶后，劲节无言天地知。春草烟深人迹少，鹧鸪啼处马行迟。不堪回首江天暮，汉苑于今总黍离。
飞云顶九日
作者：张家珍
朝代：明

朝随僧饭后，策杖上层峦。满目川原小，蘧然天地宽。深秋金涧静，返照玉峰寒。却怪龙山燕，空传落帽欢。
大驾南郊
作者：张宽
朝代：明
体裁：五言律诗

行殿彤云合，晴郊綵仗攒。炉烟香细细，羽扇影团团。礼乐从周典，威仪盛汉官。帝坛风露肃，转虑圣躬寒。
早朝
作者：张宽
朝代：明
体裁：五言律诗

晓日含青陛，疏钟散紫烟。闻鸡频视夜，骑马独朝天。驰道千官肃，梯航万国先。御炉香不断，长绕翠华边。
黄鹤楼眺望
作者：张宽
朝代：明
体裁：七言律诗

此楼雄枕此江头，此日乘闲续旧游。仙子奇踪天地老，词人佳句古今留。风生赤壁浪花晓，霜点金沙芦叶秋。笑拍阑干呼紫酒，欲招黄鹤驭神州。
翠屏房
作者：张寿朋
朝代：明
体裁：六言诗

江渔钓罢无市，野寺残僧似村。锄圃须留行路，爱山莫掩柴门。
张横渠祠
作者：张尧辅
朝代：明

先生优入圣之门，一令云岩迹尚存。遗得桑麻传父老，沿来孝弟教儿孙。学宗正脉承先哲，书著西铭启后昆。庙貌巍峨松桧拱，过游自致万年尊。
枯桐行
作者：张居仁
朝代：明
体裁：古风

丛林灌木樛相亚，枯桐突立丛林下。漂霰严霜饱见凌，低枝陈叶久衰谢。剪伐幸不夭斧斤，柱日撑天空拱把。世间怪事何其多，传有仙人向此过。树间箕踞三日坐，一夜枯朽生长柯。微微夕露留馀滋，二十四叶分参差。由来此物中琴瑟，剥落翻荷皇天慈。呜呼，皇天悠悠亦难逆，爨下尺薪良足惜。桐兮汝今根蒂牢，一遇真仙免弃掷。
舟中写怀
作者：张居彦
朝代：明
体裁：五言律诗

老畏年华暮，愁深鬓雪多。浮名秋草露，归思大江波。旧恨凭诗遣，衰颜借酒和。故乡无限乐，归去著渔蓑。
上林春晓
作者：张居正
朝代：明
体裁：五言排律

禁院春光晓，皇州霁景浮。淡烟笼细草，晴旭抱重楼。鸟影林梢乱，莺声花外留。红殷桃雨暗，绿散柳风柔。拂曙寒犹峭，侵衣露欲流。葱葱佳气里，春在五云头。
喜雨独酌
作者：张居正
朝代：明
体裁：古风

振风起西北，飘飖撼庭干。长空响荐雷，骤雨何零乱。奔腾走蛟龙，倒泻倾河汉。倏忽庭除下，淼漫生波澜。沾洒遍枯槁，翩翾舞沙燕。遥岭合翠微，平林郁葱茜。伊余因积热，閒居解簪弁。披襟卧北窗，橐管辞东观。嘉此凉霭惬，且复屏纨扇。开樽聊命觞，欣豫以濡翰。
岳夜有怀
作者：张居正
朝代：明
体裁：古风

炎州标灵岳，岿然奠南极。兴云翊帝工，荫风直斗域。千秋俨庙貌，祀典邦有秩。我来叩幽秘，跻云屡登陟。齐心肃永夜，肸蚃如可即。髣髴遘真侣，排空假羽翼。授我玉杵药，光耀有五色。瑶草吐云英，金书启石室。顾惭尘土躯，恐负心所忆。愿言藉神庥，精神倘能格。
恭题文皇四骏图四首（录二首） 其一 龙驹
作者：张居正
朝代：明

天马徕，翼飞龙。蹄削玉，耳垂筒。碧月悬双颊，明星贯两瞳。文皇将士尽罴虎，复有龙驹助神武。流矢当胸战不休，汗沟血点桃花雨。坝上摧锋第一功，策勋何必减元戎。君不见虎士标形麟阁里，龙驹亦入画图中。
恭题文皇四骏图四首（录二首） 其二 枣骝
作者：张居正
朝代：明

紫骝马，金络月。朝刷燕，晡秣越。俶傥精权奇，超骧走灭没。当年万马尽腾空，就中紫骝尤最雄。战罢不知身着箭，飞来祇觉足生风。北风猎猎吹原野，长河水澌血流赭。谁言百万倒戈中，犹有弯弧射钩者。
恭题文皇四骏图四首（录二首）·龙驹
作者：张居正
朝代：明

天马徕，翼飞龙。蹄削玉，耳垂筒。碧月悬双颊，明星贯两瞳。文皇将士尽罴虎，复有龙驹助神武。流矢当胸战不休，汗沟血点桃花雨。坝上摧锋第一功，策勋何必减元戎。君不见虎士标形麟阁里，龙驹亦入画图中。紫骝马，金络月。朝刷燕，晡秣越。俶傥精权奇，超骧走灭没。当年万马尽腾空，就中紫骝尤最雄。战罢不知身着箭，飞来祇觉足生风。北风猎猎吹原野，长河水澌血流赭。谁言百万倒戈中，犹有弯弧射钩者。
成趣园夜宴
作者：张居正
朝代：明
体裁：五言排律

秋色冷疏竹，秋空点数星。水光浮积素，山色漾重青。泛渚惊初到，寻源喜再经。鹤驯阶下影，鱼失镜中形。画舸轻摇处，人称小洞庭。
汉江
作者：张居正
朝代：明
体裁：古风

汉江东流风作波，南船北楫愁经过。舟师缩手抱双桨，对客唱公无渡河。襄阳渡头春可怜，襄阳城北花含烟。大堤高楼酒初熟，欢吟且驻木兰船。
牧
作者：张居正
朝代：明

是处桑麻好，田家乐事同。耕夫閒白昼，牧竖趁春风。短笛云山外，长林雨露中。命俦还藉草，相与说年丰。
祝融峰
作者：张居正
朝代：明
体裁：古风

祝融群峰表，嵂崒万古雄。采虹挂丹壁，邈若升苍穹。举手扪太微，天关洞开通。璀璨南斗星，垂珠当我胸。俯瞰六合内，洸漭烟云重。浩如太始初，二气涵冲融。须臾涌阳景，倒挂扶桑东。瀛海不复辨，三山安可穷。寄谢冷风子，吾将游混濛。
舟泊汉江望黄鹤楼
作者：张居正
朝代：明
体裁：七言律诗

枫林霜叶净江烟，锦石游鱼清可怜。贾客帆樯云里见，仙人楼阁镜中悬。九秋槎影横清汉，一笛梅花落远天。无限沧洲渔父意，夜深高咏独鸣舷。
舟泊汉江望黄鹤楼
作者：张居正
朝代：明
体裁：七言律诗

枫霜芦雪净江烟，锦石游鳞清可怜。贾客帆樯云里见，仙人楼阁镜中悬。九秋槎影横清汉，一笛梅花落远天。无限沧洲渔父意，夜深高咏独鸣舷。
观音岩次罗念庵韵
作者：张居正
朝代：明
体裁：七言律诗

上方重阁晚依依，飞锡何年此息机。行尽碧霄平有路，坐看红树不知归。法身清净山长在，灵境虚无尘自稀。欲借一枝栖野鹤，深公应笑买山非。
赠殷士儋联
作者：张居正
朝代：明
体裁：联

山中宰相无官府；天上神仙有子孙。
返照
作者：张居正
朝代：明
体裁：五言律诗

落日千山暮，寒光入蓟城。虚堂馀树色，御苑乱鸦声。拥衲僧归晚，开轩客望平。乡关杳何处，万里一含情。
道士洑
作者：张居正
朝代：明
体裁：古风

当江片石危无根，将飞欲堕忽已蹲。下瞰幽宫几千尺，洄流奋激东西奔。岂有宴鹏浴沸鼎，谁挝天鼓殷雷门。江烟不散白日匿，长年三老俱销魂。指点吴魏争雄处，万军一日蛟龙吞。至今西塞山头色，犹是当年战血痕。道士何来住松顶，青霞为室云为村。四顾风涛满天地，百年兴废如朝昏。
重游萧氏园亭
作者：张居正
朝代：明
体裁：五言律诗

不到南塘久，莺声觉底繁。野云低抱石，江气远含村。只爱松筠冷，宁闻车马喧。相过已无数，不必问前源。
雨霁游萧氏园亭
作者：张居正
朝代：明
体裁：古风

端居苦沈郁，振策憩云林。夕雨荡氛埃，惠风扇轻阴。以兹景色丽，翛然生远心。披榛寻径曲，排云眺岖嵚。樛松宿烟霭，延萝挂襟簪。江花送馀馥，山鸟怀好音。仰欣天宇阔，俯视万卉森。洗觞幽树底，长啸白云岑。折蒙霏琼屑，濡毫动兰吟。日夕车马散，林塘紫翠沉。
题黄鹤楼
作者：张居正
朝代：明
体裁：联

千座头陀皆北拱；一江春水向东流。
山居怀金文裕
作者：张屈
朝代：明
体裁：古风

江光映林际，纤月微微落。冥冥静夜钟，沈沈响深阁。言念君子交，于道信不薄。空谷常感怀，终不我离索。
太清观柏
作者：张履旋
朝代：明
体裁：五言律诗

地天应不老，此物与年长。共染六朝绣，业飘千祀香。蛇龙藏郁律，风雨起苍凉。安得携书至，萧萧日坐傍。
送别夏京兆
作者：张履正
朝代：明
体裁：五言律诗

如何夏京兆，宦况独萧然。鸡肋君宁恋，羊肠我自怜。烟花洞庭路，风雨石城船。分手从兹地，相逢何处天。
送堵师甫方伯之任岭南限韵
作者：张履正
朝代：明
体裁：七言律诗

熊车晓发建朱幢，帝简名贤任大邦。南海诸侯推最长，中朝国士本无双。风清合浦明珠返，雨过炎洲瘴厉降。相送一尊须尽醉，明朝回首隔沧江。
送张二府擢太平守
作者：张履正
朝代：明
体裁：五言律诗

南粤羁縻地，旌旄汉守行。解维春浪阔，到日夏云生。风埽蛮天瘴，威传远徼名。圣君应有意，赖尔作长城。
题屠处士爌村居
作者：张履祥
朝代：明
体裁：五言绝句

霍原六聘山，焦先三诏洞。渔子定迷津，只莫桃花种。
登岱
作者：张岐
朝代：明
体裁：七言律诗

半空削出青芙蓉，直上烟霄几万重。汉畤尚传天子柏，秦封已改大夫松。才非草禅惭司马，世际升平笑祖龙。本为祝釐曾汗漫，丹衷常绕碧霞峰。
资圣寺重光井
作者：张岐
朝代：明

石井荒凉古寺边，偶因凿翠得甘泉。断碑剥落埋衰草，犹记将军舍宅年。
三潭印月放生池联
作者：张岱
朝代：明
体裁：联

天地一网罟，欲度众生谁解脱；飞潜皆性命，但存此念即菩提。
呼猿洞联
作者：张岱
朝代：明
体裁：联

洞里白猿呼不出；崖前残石悔飞来。
念奴娇·丁亥中秋寓项里作
作者：张岱
朝代：明
体裁：词

雨馀乍霁，见重云堆垛，天无罅隙。一阵风来光透处，露出半空鸾翮。凉冽无翳，玲珑晶沁，人在玻璃国。空明如水，阶前藻荇历历。叹我家国飘零，水萍山鸟，到处皆成客。对影婆娑，回首问、何夕可方今夕。想起当年，虎丘胜会，真足销魂魄。生公台上，几声冰裂危石。
清喜阁联
作者：张岱
朝代：明
体裁：联

如月当空，偶以微云点河汉；在人为目，且将秋水剪瞳人。
玛瑙寺长鸣钟
作者：张岱
朝代：明
体裁：古风

女娲炼石如炼铜，铸出梵王千斛钟。仆夫泉清洗刷早，半是顽铜半玛瑙。锤金琢玉昆吾刀，盘旋钟纽走蒲牢。十万八千《法华》字，《金刚般若》居其次。贝叶灵文满背腹，一声撞破莲花狱。万鬼桁杨暂脱离，不愁漏尽啼荒鸡。昼夜百刻三千杵，菩萨慈悲泪如雨。森罗殿前免刑戮，恶鬼狰狞齐退役。一击渊渊大地惊，青莲字字有潮音。特为众生解冤结，共听毗庐广长舌。敢言佛说尽荒唐，劳我阇黎日夜忙。安得成汤开一面，吉网罗钳都不见。
蝶恋花 为祁世培作 其一 远隔新晴
作者：张岱
朝代：明
体裁：词

山水精神莺燕喜。好似乾坤，又做乾坤起。柳濯疏眉口刺齿。如人新浴弹冠始。涩日遮藏羞欲死。一抹轻烟，横截青山趾。欲画秋江多仗纸。远山一角余皆水。
蝶恋花 为祁世培作 远隔新晴 其二 通台夕照
作者：张岱
朝代：明
体裁：词

西望柯亭真怪绝。万叠螺青，团簇多层折。古壑苍崖如老耋。招提辟咡成童孽。收拾残山藏绣缬。霞湿瘢痕，坟起丹丘血。孔雀惊飞收不迭。疏羽片片留金屑。
蝶恋花·镜湖帆影
作者：张岱
朝代：明
体裁：词

山似芙蓉青百叠，隔住林峦，穿度轻如蝶。树底疏疏时闪灭，依稀深浅湘裙摺。
伫立高冈随宛折，剡水归帆，犹带山阴雪。遮在人家林外堞，墙头又露他山缺。
西湖梦寻·岳王坟
作者：张岱
朝代：明
体裁：诗

西泠烟雨岳王宫，鬼气阴森碧树丛。函谷金人长堕泪，昭陵石马自嘶风。半天雷电金牌冷，一族风波夜壑红。泥塑岳侯铁铸桧，只令千载骂奸雄。
赠僧莲池联
作者：张岱
朝代：明
体裁：联

说法平台，生公一语石一语；栖真斗室，老僧半闲云半闲。
赴义词三章 其七 平畴麦浪
作者：张岱
朝代：明
体裁：词

昔日东坡思粟里。良穗怀新，写尽澄新纸。今见平畴如绿绮。翻来白浪潮头起。野老豚蹄心更侈。篝满瓯篓，奢愿还无已。处处军轮如吸髓。敢云畎亩忘庚癸。
赴义词三章 其三 清泉沁月
作者：张岱
朝代：明
体裁：词

月与清泉居处角。何事幽人，忽与泉通著。闻道江声精草格。江声不与书同作。说向庸人徒啸噱。汲水倾来，那见连金魄。试思吴刚将月琢。月华片片成飞瀑。
赴义词三章 其九 林寺钟声
作者：张岱
朝代：明
体裁：词

嶰谷寒灰寸管定。林寺松筠，自有黄钟应。十六椽头枕上听。耳根更比中郎净。钟到深山声更劲。大地山河，响彻凭谁證。铜澡盆中宫征正。洛钟知奉铜山令。
赴义词三章 其五 小径松涛
作者：张岱
朝代：明
体裁：词

步到寒林声谡谡。龛赭潮生，喷礴来山麓。卧听檐前风雨速。秋涛八月惊枚叔。入寺知微呼笔墨。奋袂如风，汹汹能崩屋。四壁烟云倾百斛。江声入手成飞蹴。
赴义词三章 其八 曲沼荷香
作者：张岱
朝代：明
体裁：词

冯谧虽招玄武辱。几个知章，消得山阴曲。剪叶为桐封晋叔。若耶带砺分符簶。鸡帻传更香气簇。露掌仙人，叶上浮轻玉。叶底田田鱼凫宿。翠氤为廓香为国。
赴义词三章 其六 虚堂竹雨
作者：张岱
朝代：明
体裁：词

如听秋声军令急。奉诏周昌，口作期期吃。疾走含枚风雨集。千人步履争呼吸。更似冰丝清欲泣。著意吟揉，手重弦声涩。宛在潇湘波上立。琵琶怨洒千行湿。
赴义词三章 其十 镜湖帆影
作者：张岱
朝代：明
体裁：词

山似芙蓉青百叠。隔住林峦，穿度轻如蝶。树底疏疏时闪灭。依稀深浅湘裙折。伫立高冈随宛折。剡水帆归，犹带山阴雪。遮在人家林外堞。墙头又露他山缺。
赴义词三章 其十一 长堤杨柳
作者：张岱
朝代：明
体裁：词

但是长堤杨柳胜。遭际隋炀，赐与隋炀姓。千树桃花相掩映。官家殿脚宝装靓。脂粉六桥淘洗净。移植柴桑，便得柴桑性。斗酒双柑长住听。阴阴黄鸟呼陶令。
赴义词三章 其十三 隔浦菱歌
作者：张岱
朝代：明
体裁：词

画舫笙簧顷刻过。只有菱歌，不拾人间唾。口既如簧眼似簸。几回看得兴亡破。至此乾坤放觉大。这艇清讴，那艇能追和。剥了红菱三四个。侏儒不受官厨饿。
赴义词三章 其十二 古岸芙蓉
作者：张岱
朝代：明
体裁：词

闻到芙蓉能走獭。多剪柔条，都向池边插。叶底离披藏睡鸭。崖前红蓼连蒲箑。吹老蕖荷黄褪甲。独自轻盈，卿自为卿法。秋水澄澄清似峡。倒垂花影鱼吞呷。
赴义词三章 其十五 三山霁雪
作者：张岱
朝代：明
体裁：词

雪巘晴光如缺月。闪烁凝晴，入眼翻成瞥。一幅鹅绫无缁涅。条条水道如轨辙。山入秋湖皆小垤。滋蔓难图，迢递如瓜瓞。馀到洛伽心胆裂。银狮蹴起潮头雪。
赴义词三章 其十六 百雉朝霞
作者：张岱
朝代：明
体裁：词

远阁晨曦窗外紫。雉堞依稀，望见龙山趾。塔影双尖云外峙。吴门白练多如窗。截断红尘三十里。烟火城中，远隔蒹葭水。城内居民垤内蚁。颙颙蠢动蚕筐里。
赴义词三章 其十四 孤村渔火
作者：张岱
朝代：明
体裁：词

何必微萤量数斛。遇夜嬉游，囊火燃山谷。怎比渔灯千万簇。星星照出田畴绿。疑是天河成反复。遍野疏星，连住招摇宿。此际神槎乘博陆。支机石冷空杼柚。
赴义词三章 其四 峭石冷云
作者：张岱
朝代：明
体裁：词

一片奔云来此驻。雪湿冰团，弱翼难飞去。剥藓镌名多受记。平泉草木皆登志。思在襄阳袍袖住。芒砀云深，个里藏刘季。喜得佳朋常觅至。愚公谷口观云气。
与梦山登文笔
作者：张岳
朝代：明

兹山若培塿，名迹擅遐荒。中天挺孤秀，佳气接溟茫。昔人亦奇尚，时节集朋觞。岂无贤达会，岁往事多忘。我来属仲夏，南陆吐朱光。暑雨喜初霁，轻飔吹我裳。良友期纫茝，金玉发佳章。为欢既不浅，履险固其常。缅思岘首客，陵谷意何长。
与梦山登钦州东城楼
作者：张岳
朝代：明

登高易为感，况兹万里心。孤城馀百雉，楼橹亦丈寻。中楹开轩槛，翠色前山深。屈诘水通海，苍茫日载阴。美人隔宵旦，精爽苦飞沉。举手招青鸟，愿托瑶华音。青鸟不我顾，瑶华空断金。耿耿还自念，有酒且共斟。
与诸公同游钟鸣洞赋诗分韵得南字
作者：张岳
朝代：明

石钟古洞似禅龛，兀兀顽空亦可参。拟傍藤萝挥麈尾，共移舟楫系江潭。云开乳窦金膏见，鹤定松阴午梦酣。幽兴不禁风景好，况逢宾主尽东南。千秋洞屋锁江岚，县石钟声空自函。疑有精灵迟胜会，果然冠盖并幽探。岩前把酒云挥袖，醉罢登舟花满潭。瘴海此游真浩荡，未须留滞叹周南。
与诸公同游钟鸣洞赋诗分韵得南字·其一
作者：张岳
朝代：明

石钟古洞似禅龛，兀兀顽空亦可参。拟傍藤萝挥麈尾，共移舟楫系江潭。云开乳窦金膏见，鹤定松阴午梦酣。幽兴不禁风景好，况逢宾主尽东南。
与诸公同游钟鸣洞赋诗分韵得南字·其二
作者：张岳
朝代：明

千秋洞屋锁江岚，县石钟声空自函。疑有精灵迟胜会，果然冠盖并幽探。岩前把酒云挥袖，醉罢登舟花满潭。瘴海此游真浩荡，未须留滞叹周南。
入邕州
作者：张岳
朝代：明

邕州城北两江来，五管金汤亦壮哉。海贾遥通身毒布，堠亭直拟白龙堆。卧关虎豹春霾雾，入匣雌雄夜吼雷。御远古来资上略，天南壁马已枚枚。
况村即事用前韵
作者：张岳
朝代：明

江湍夜响雨声中，锦缆沙痕涨几重。鸟雀深枝初日丽，关河旧恨白云封。渔舠远泛还迷浦，猎火暮归似举烽。昨偶村边试病足，儿童惊讶履声跫。
发邕州往镇南关
作者：张岳
朝代：明

隔年梅雨记重游，风景依稀潦瘴收。老去筋骸惭枥马，谁将华发博蜗牛。孤光冉冉泷头月，双橹迢迢天际舟。夜数星辰翻百念，非关乡国起离忧。
同翁梦山游三海岩
作者：张岳
朝代：明

夙爱山水游，兹山屡延赏。披云入青冥，岩屋岈弘敞。玲珑开北户，峭壁排银榜。初骇溜石悬，渐喜琼芽长。幽泉时一滴，毛骨森萧爽。壶觞屡献酬，清言激灵响。天末多风波，陈迹成俯仰。徒闻海上洲，中宵勤梦想。聊兹永日留，真性非外奖。暝色望征途，何由释尘坱。
同翁梦山游六峰观
作者：张岳
朝代：明

秋日登高兴，天涯野望开。群山连瘴海，一水隔蓬莱。磴曲迷深树，岩空响薄雷。羁心应不尽，何处更孤台。
和可斋太平燕会奉酬广西诸公韵
作者：张岳
朝代：明

城外青山画戟同，长廊丝管度南风。使君高谊双白璧，旅客扁舟一远鸿。具共琴尊宽夙昔，还开匣剑看雌雄。江边沙际孤烟起，列炬分携暝色中。
和可斋宿凭祥州
作者：张岳
朝代：明

劳歌永夕最堪怜，望月东峰缺复圆。紫盖银鞍千里道，水舂雨汲百家廛。群山湿雾丹青滴，万木浓阴华叶骈。且共风花散烦郁，驰驱未敢恨流年。
和可斋泊况村雨霁二首
作者：张岳
朝代：明

扁舟夜雨瘴溪中，晓起看山翠色重。万感忽来惟宴坐，远书欲寄漫题封。似闻瀚海秋飞箭，稍喜炎天近息烽。却怪南华忘物者，等閒空谷喜闻跫。雨歇郊墟斜日昏，居人犹自散鸡豚。槎当岸缺深留缆，燕逐花飞故远村。水土周防翻药笈，江湖剧念傍征轩。拟为暂驻成淹久，倦听风波疑曲言。
和可斋泊况村雨霁二首·其一
作者：张岳
朝代：明

扁舟夜雨瘴溪中，晓起看山翠色重。万感忽来惟宴坐，远书欲寄漫题封。似闻瀚海秋飞箭，稍喜炎天近息烽。却怪南华忘物者，等閒空谷喜闻跫。
和可斋泊况村雨霁二首·其二
作者：张岳
朝代：明

雨歇郊墟斜日昏，居人犹自散鸡豚。槎当岸缺深留缆，燕逐花飞故远村。水土周防翻药笈，江湖剧念傍征轩。拟为暂驻成淹久，倦听风波疑曲言。
和可斋泊舟左江有怀韵
作者：张岳
朝代：明

雉堞岧岧俯碧浔，天涯此路接鸡林。地非中土衣冠并，气压南荒岁月深。尊俎空怜白羽扇，溪山何处樵歌音。傥谐插翮飞蓬岛，愿学烧丹变紫金。
和可斋过安都营韵
作者：张岳
朝代：明

海上春风细柳营，江云静抱一川平。菰蒲晚泛磨刀水，烟井初开殊俗氓。此集衣冠成故事，他年尊俎谁长城。浊醪共醉芳菲暮，画角声沉月始生。
和可斋饮驻仙亭
作者：张岳
朝代：明

亭阴清翠蓧，树影摇青枫。偶此殊方会，翛然满槛风。棋敲静夜子，月挂下弦弓。不为流连饮，天涯任转蓬。
和游可斋凭祥途中即事
作者：张岳
朝代：明

昨晚犹孤棹，今朝独木桥。千峰旌旆远，万里鬓容销。归鸟入云定，残花过雨飘。交南消息近，客意一疏萧。
唐膳部启东有归省之命祝鸣和赋三章题曰锦江归兴属予和之
作者：张岳
朝代：明

朱绂为谁健，青山念尔违。中天悬一月，万里照双闱。陟屺徒愁眼，乘风便拂衣。锦江东入海，为尔谩生辉。岁月江头老，乡关天外违。高秋双鹤发，清梦几兰闱。一疏天应雨，十年锦覆衣。蜀中多旧事，共指使星辉。城角闻长夜，江村事转违。风尘走宦迹，烟水眇庭闱。斜燕翻行幕，黄花候舞衣。临期更一酌，相看暮容辉。
唐膳部启东有归省之命祝鸣和赋三章题曰锦江归兴属予和之·其一
作者：张岳
朝代：明

朱绂为谁健，青山念尔违。中天悬一月，万里照双闱。陟屺徒愁眼，乘风便拂衣。锦江东入海，为尔谩生辉。
唐膳部启东有归省之命祝鸣和赋三章题曰锦江归兴属予和之·其三
作者：张岳
朝代：明

城角闻长夜，江村事转违。风尘走宦迹，烟水眇庭闱。斜燕翻行幕，黄花候舞衣。临期更一酌，相看暮容辉。
唐膳部启东有归省之命祝鸣和赋三章题曰锦江归兴属予和之·其二
作者：张岳
朝代：明

岁月江头老，乡关天外违。高秋双鹤发，清梦几兰闱。一疏天应雨，十年锦覆衣。蜀中多旧事，共指使星辉。
夜饮董参戎蕨冈寓舍读壁閒过伏波祠诗有感
作者：张岳
朝代：明

孤戍玄云想壮图，酒酣日落歌呜呜。大材敢道马新息，短剑还闻陆大夫。奎壁淋漓看独夜，江天冥漠失双凫。几回欲酹溪头月，又恐前身是腐儒。
大司寇恒山张公父母俱八十馀三疏得归省太夫人旧患丧明公归而愈缙绅多咏其事郑同年与聚索予作忙中走笔
作者：张岳
朝代：明

恒山何危哉，白云复漫瀰。念彼白云飞，戚戚伤岵屺。流光不再须，甘瀡为谁旨。累疏叩天阍，洞塞幸伊迩。不谓许国身，亦慰门闾倚。沉迷起宿痾，春风满步履。古来孝子心，寒冰跃双鲤。眇绵气感通，或可徵神理。如兹事幽绝，传闻乏前史。推之民物间，一视而已矣。愿转此心丹，坐使呻吟止。
太平东岸尖峰似故山作
作者：张岳
朝代：明

何处飞来玉笋峰，似曾排闼为吾容。隔江翠色迎孤棹，故国白云知几重。树老时鸣枫叶雨，山空远递夕阳钟。十年回首凋玄鬓，欲蹑征鸿恨莫从。
太平学舍八首
作者：张岳
朝代：明

吾道江河水，文章奎壁精。寒光无楚越，清润足瓶罂。绝徼兵戈少，青衿弦诵鸣。新秋占气候，应产紫芝荣。空城抱静碧，太宇逼青葱。谁谓经无用，人知圣可同。三千压戎马，万丈吐霓虹。所志谅能远，殷勤戒篆虫。陈良称楚璧，姜相擅南金。文物动千古，风流越在今。洞犀箭砺镞，习羽鹰低林。莫遣流光迈，负君头上簪。声教千年运，春秋一亩宫。明禋荐绿藻，遗响拂丝桐。地远人多朴，中孚物自融。乘桴非有托，兹意郁冲冲。文豹能藏雾，翠毛亦自珍。如何寒潭水，翻翳后车尘。经纬精微在，步趋礼法陈。前贤心最苦，直指竟非真。迂阔元吾道，盱睢是吏师。谁能朱墨暇，更理鸢鱼辞。春雨满芸阁，天声散岛夷。岂无分竹者，感叹良在兹。春秋讥猾夏，秦汉事边功。攘斥非无术，微言自不同。圣心堙反袂，霸气漫隮蝀。振策首遐轨，多岐幸勿讧。往岁谬文柄，抡材上泽宫。迂疏成泛爱，弃逐任飘蓬。舟楫一身远，关河万里通。重来多旧意，朗咏舞雩风。
太平学舍八首·其一
作者：张岳
朝代：明

吾道江河水，文章奎壁精。寒光无楚越，清润足瓶罂。绝徼兵戈少，青衿弦诵鸣。新秋占气候，应产紫芝荣。
太平学舍八首·其七
作者：张岳
朝代：明

春秋讥猾夏，秦汉事边功。攘斥非无术，微言自不同。圣心堙反袂，霸气漫隮蝀。振策首遐轨，多岐幸勿讧。
太平学舍八首·其三
作者：张岳
朝代：明

陈良称楚璧，姜相擅南金。文物动千古，风流越在今。洞犀箭砺镞，习羽鹰低林。莫遣流光迈，负君头上簪。
太平学舍八首·其二
作者：张岳
朝代：明

空城抱静碧，太宇逼青葱。谁谓经无用，人知圣可同。三千压戎马，万丈吐霓虹。所志谅能远，殷勤戒篆虫。
太平学舍八首·其五
作者：张岳
朝代：明

文豹能藏雾，翠毛亦自珍。如何寒潭水，翻翳后车尘。经纬精微在，步趋礼法陈。前贤心最苦，直指竟非真。
太平学舍八首·其八
作者：张岳
朝代：明

往岁谬文柄，抡材上泽宫。迂疏成泛爱，弃逐任飘蓬。舟楫一身远，关河万里通。重来多旧意，朗咏舞雩风。
太平学舍八首·其六
作者：张岳
朝代：明

迂阔元吾道，盱睢是吏师。谁能朱墨暇，更理鸢鱼辞。春雨满芸阁，天声散岛夷。岂无分竹者，感叹良在兹。
太平学舍八首·其四
作者：张岳
朝代：明

声教千年运，春秋一亩宫。明禋荐绿藻，遗响拂丝桐。地远人多朴，中孚物自融。乘桴非有托，兹意郁冲冲。
寄赠姚江陈舍人生日
作者：张岳
朝代：明

衢路腾轩车，鳞鳞夕埃起。幽人卧空山，一榻净如洗。紫箫递谷声，玄鹤衔石髓。五十岁未衰，明眸烱秋水。昨宵火昏中，祥光见弧矢。瑶花隔岁开，影醮千岩里。三寿古来传，真诀静可拟。赠君一束书，夜半认戊巳。
少宗伯王瓯滨先生持节封益藩便道归省予为何爱之正郎赋赠
作者：张岳
朝代：明

江空流月华，白石光淩乱。孤舟泛层波，一往如飞翰。遐哉远游心，为国树藩干。明遣辞玉衣，倚门发皓粲。悠悠瓯水滨，春日浴凫鹳。为尔立斯须，言笑迟昏旦。回首百念并，时时瞻斗汉。
己酉九日王宪副邀登客山有作
作者：张岳
朝代：明

南山佳气入帘栊，此日登临兴不穷。万里长风开晓雾，五溪寒色浸秋空。黄花满泛樽中酒，短发还羞鹤背翁。为语山灵应记取，未须江汉问流风。溪上谁留紫翠堆，秋风吹送重阳杯。玄霜故染千林碧，天籁时传万壑哀。日月此辰应有会，江湖浩思渺难裁。明朝幸释方隅甲，萸菊扶衰拟再来。故山回首锁烟霏，廿载驰驱未得归。偶尔攀萝寻绝顶，那堪把菊对芳菲。溪云潋淡秋容静，疏雨微茫梧叶飞。似有宿缘成主客，呼尊更酌醉斜晖。
己酉九日王宪副邀登客山有作·其一
作者：张岳
朝代：明

南山佳气入帘栊，此日登临兴不穷。万里长风开晓雾，五溪寒色浸秋空。黄花满泛樽中酒，短发还羞鹤背翁。为语山灵应记取，未须江汉问流风。
己酉九日王宪副邀登客山有作·其三
作者：张岳
朝代：明

故山回首锁烟霏，廿载驰驱未得归。偶尔攀萝寻绝顶，那堪把菊对芳菲。溪云潋淡秋容静，疏雨微茫梧叶飞。似有宿缘成主客，呼尊更酌醉斜晖。
己酉九日王宪副邀登客山有作·其二
作者：张岳
朝代：明

溪上谁留紫翠堆，秋风吹送重阳杯。玄霜故染千林碧，天籁时传万壑哀。日月此辰应有会，江湖浩思渺难裁。明朝幸释方隅甲，萸菊扶衰拟再来。
庚辰赴谪金陵过三山同年舒国裳刘实夫廖师贤郭澄卿邀饮即席联句时正月念五日·其一
作者：张岳
朝代：明

同年三百道相如，天地生人又一初。闽水有情春送棹，塞鸿无恙夜来书。诗成綵笔云连扫，红满胆瓶梅正舒。赋罢远游谁与和，烟波渺渺正愁予。
庚辰赴谪金陵过三山同年舒国裳刘实夫廖师贤郭澄卿邀饮即席联句时正月念五日·其三
作者：张岳
朝代：明

春别琴书雅，新诗梦汝贤。风尘惊满眼，道谊喜同年。奎照三山里，云横五座前。金陵浑在望，君去亦登仙。
庚辰赴谪金陵过三山同年舒国裳刘实夫廖师贤郭澄卿邀饮即席联句时正月念五日·其二
作者：张岳
朝代：明

春霁桥西雨，商歌本不卑。愁人尊酒尽，卧病一舟宜。忆昨心犹壮，怜今路正岐。杜陵那可作，心事草堂知。
庚辰赴谪金陵过三山同年舒国裳刘实夫廖师贤郭澄卿邀饮即席联句时正月念五日·其二
作者：张岳
朝代：明

春霁桥西雨，商歌本不卑。愁人尊酒尽，卧病一舟宜。忆昨心犹壮，怜今路正岐。杜陵那可作，心事草堂知。春别琴书雅，新诗梦汝贤。风尘惊满眼，道谊喜同年。奎照三山里，云横五座前。金陵浑在望，君去亦登仙。涉世应多虑，逢君可自宽。晴云看照户，光景叹惊湍。日月孤臣疏，鸾凰国子官。春江明发棹，百丈上平滩。同年三百道相如，天地生人又一初。闽水有情春送棹，塞鸿无恙夜来书。诗成綵笔云连扫，红满胆瓶梅正舒。赋罢远游谁与和，烟波渺渺正愁予。
庚辰赴谪金陵过三山同年舒国裳刘实夫廖师贤郭澄卿邀饮即席联句时正月念五日·其四
作者：张岳
朝代：明

涉世应多虑，逢君可自宽。晴云看照户，光景叹惊湍。日月孤臣疏，鸾凰国子官。春江明发棹，百丈上平滩。
得董蕨冈白沙村晚酌诗时迟诸公不至次韵一首
作者：张岳
朝代：明

晚舟馀热坐橹头，淩乱烟华水上浮。迟客不来孤夜永，扣舷独和听江流。丹崖月出人初静，云鸟阵高手自筹。醒醉筦然问渔父，扬帆南破浪花沤。
月溪桥
作者：张岳
朝代：明

月色清且虚，溪流静而澈。二者相涵映，空山境奇绝。创始昔何人，石虹跨丹穴。幽篁迷旧溪，回磴距飞辙。中有亡怀子，长笛横翠铁。一曲寒兔泣，再曲溪石裂。夜深斗柄移，孤峭厉嵽嵲。安得双飞鸿，相从问真诀。营魄感晦盈，深渊积冰雪。危桥未可梯，兹意吾能说。
柳州别王桢甫
作者：张岳
朝代：明

柳州越之西，山川阻且脩。子来首冬节，日月几回周。旅馆夜共榻，清言郁绸缪。抚世嗟多岐，语道无全牛。上无幽不烛，下无隐不抽。历历见肝膈，写我百端忧。归途念有期，为子戒行舟。岂不惜离别，壮志浩难留。惊湍束重峡，春鸟鸣钩辀。子行应万里，中道莫夷犹。人生会聚散，伫望心悠悠。努力平生业，岁晚兴全收。
沅州赠相士洪鳌
作者：张岳
朝代：明

沅湘千里心如水，湖海双眸具者稀。我有九渊蟠未定，凭君眉角觅真机。
泉源
作者：张岳
朝代：明

向来观悬瀑，披袂飒秋风。耳目岂不广，历览意未穷。□□缘回磴，倚杖睨危峰。乱云交壁翠，石窦泻泉红。微㳙初濆涌，稍稍入幽潨。汇为百尺波，俯瞰千仞砻。静光沉斗纬，上与银河通。爱兹尘外境，顿觉心神融。踟蹰慰烦倦，坐久超鸿濛。顾谓后来子，形役徒冲冲。川上有孤叹，万古集虚衷。
泉源
作者：张岳
朝代：明
体裁：古风

向来观悬瀑，披袂飒秋风。耳目岂不广，历览意未穷。□□缘回磴，倚杖睨危峰。乱云交壁翠，石窦泻泉红。微涓初濆涌，稍稍入幽潨。汇为百尺波，俯瞰千仞砻。静光沉斗纬，上与银河通。爱兹尘外境，顿觉心神融。踟蹰慰烦倦，坐久超鸿濛。顾谓后来子，形役徒冲冲。川上有孤叹，万古集虚衷。
流觞渠
作者：张岳
朝代：明

去去㵎中水，悠悠头上巾。岁月如飞弹，不饮生秋尘。家有紫霞精，一回三千春。注之金荷叶，投彼寒流滨。寒流清且驶，荷叶何逡巡。列坐藉春草，筹影乱纷缤。当歌即成曲，逸响动潜鳞。引脰川原外，翠霭千□屯。理深物有悟，兴极感相因。试同世人饮，谁得此中真。
流觞渠
作者：张岳
朝代：明
体裁：古风

去去涧中水，悠悠头上巾。岁月如飞弹，不饮生秋尘。家有紫霞精，一回三千春。注之金荷叶，投彼寒流滨。寒流清且驶，荷叶何逡巡。列坐藉春草，筹影乱纷缤。当歌即成曲，逸响动潜鳞。引脰川原外，翠霭千□屯。理深物有悟，兴极感相因。试同世人饮，谁得此中真。
游云台山
作者：张岳
朝代：明

高台初日上嶙峋，芝草琅玕别有春。不用丹青图将相，只留岩壑待幽人。
游员常寺
作者：张岳
朝代：明

昔日读书处，绿萝映草堂。风尘惊岁隔，梦寐入宵忙。拟作丸中舍，更寻物外方。兹心恐未遂，临眺独徬徨。不堪秋兴极，倚徙陟南冈。野色开朝雾，溪声散夕阳。孤村鸥鸟外，小艇荻花傍。一眺真奇绝，浩歌意转长。竹识初时种，抽梢今几年。老僧行挂衲，稚子解分泉。共惜流光逝，翻悲秋露泫。出山缘底事，抚物空自怜。突兀石痕古，苍茫字画分。千秋谁辨此，我辈发奇闻。逸势翻龙篆，精光动斗文。秦碑与汉鼎，摛写徒纷纷。偶尔寻幽去，藤萝小径通。野花深烂漫，涧水细玲珑。不作悲秋赋，还横短笛风。云根有仙诀，安得命飞鸿。地僻经过少，山空草木深。展书时一读，乘兴复登临。红绿暂时景，高卑万古心。此中真意思，莫遣更浮沉。晚凉欹枕罢，振策复山行。冉冉云穿袖，迢迢谷递声。平原天际尽，孤屿海中明。忽觉襟期远，呼觞坐自倾。月华流㝢县，静夜此山中。寂历无人会，孤高几处同。秋声藏远树，物色度虚栊。预恐星河落，徘徊小院东。嶂合孤烟暮，秋初响籁清。到来情已惬，坐久累还轻。留偈僧何在，通宵月自明。年华驻筇竹，从尔谢山灵。寂寞非人境，清虚惬道心。听经猿入定，破梦鹤鸣阴。刻竹题诗遍，望云怀古深。萧萧羞两鬓，吾欲投吾簪。
游员常寺·其一
作者：张岳
朝代：明

昔日读书处，绿萝映草堂。风尘惊岁隔，梦寐入宵忙。拟作丸中舍，更寻物外方。兹心恐未遂，临眺独徬徨。
游员常寺·其七
作者：张岳
朝代：明

晚凉欹枕罢，振策复山行。冉冉云穿袖，迢迢谷递声。平原天际尽，孤屿海中明。忽觉襟期远，呼觞坐自倾。
游员常寺·其三
作者：张岳
朝代：明

竹识初时种，抽梢今几年。老僧行挂衲，稚子解分泉。共惜流光逝，翻悲秋露泫。出山缘底事，抚物空自怜。
游员常寺·其九
作者：张岳
朝代：明

嶂合孤烟暮，秋初响籁清。到来情已惬，坐久累还轻。留偈僧何在，通宵月自明。年华驻筇竹，从尔谢山灵。
游员常寺·其二
作者：张岳
朝代：明

不堪秋兴极，倚徙陟南冈。野色开朝雾，溪声散夕阳。孤村鸥鸟外，小艇荻花傍。一眺真奇绝，浩歌意转长。
游员常寺·其五
作者：张岳
朝代：明

偶尔寻幽去，藤萝小径通。野花深烂漫，涧水细玲珑。不作悲秋赋，还横短笛风。云根有仙诀，安得命飞鸿。
游员常寺·其八
作者：张岳
朝代：明

月华流㝢县，静夜此山中。寂历无人会，孤高几处同。秋声藏远树，物色度虚栊。预恐星河落，徘徊小院东。
游员常寺·其八
作者：张岳
朝代：明
体裁：五言律诗

月华流宇县，静夜此山中。寂历无人会，孤高几处同。秋声藏远树，物色度虚栊。预恐星河落，徘徊小院东。
游员常寺·其六
作者：张岳
朝代：明

地僻经过少，山空草木深。展书时一读，乘兴复登临。红绿暂时景，高卑万古心。此中真意思，莫遣更浮沉。
游员常寺·其十
作者：张岳
朝代：明

寂寞非人境，清虚惬道心。听经猿入定，破梦鹤鸣阴。刻竹题诗遍，望云怀古深。萧萧羞两鬓，吾欲投吾簪。
游员常寺·其四
作者：张岳
朝代：明

突兀石痕古，苍茫字画分。千秋谁辨此，我辈发奇闻。逸势翻龙篆，精光动斗文。秦碑与汉鼎，摛写徒纷纷。
游白石洞
作者：张岳
朝代：明

梦里似曾踏翠寒，万山洞壑石林攒。宁知夏冷冬温地，秖在藤梢棘刺閒。阴火琼膏烹日月，长空箫管待虬鸾。道人不是避秦客，慢忆桃花回首看。诸天洞府日华倾，此洞阴风地底鸣。泉落鲛珠含内景，石飞仙佩散玄精。暂游不觉心源静，欲去那禁毛骨清。胜会山灵应记取，后期未许结三生。
游白石洞·其一
作者：张岳
朝代：明

梦里似曾踏翠寒，万山洞壑石林攒。宁知夏冷冬温地，秖在藤梢棘刺閒。阴火琼膏烹日月，长空箫管待虬鸾。道人不是避秦客，慢忆桃花回首看。
游白石洞·其二
作者：张岳
朝代：明

诸天洞府日华倾，此洞阴风地底鸣。泉落鲛珠含内景，石飞仙佩散玄精。暂游不觉心源静，欲去那禁毛骨清。胜会山灵应记取，后期未许结三生。
琅琊寺
作者：张岳
朝代：明

朝游琅琊山，暮宿琅琊寺。寺古山径荒，寒林积空翠。慨念千载人，欹枕不成寐。六一安在哉，智仙亦已矣。燃烛读残碑，剥落不可纪。谁谓金石坚，所托谩复尔。秋风拂庭柯，落叶盈陛戺。大运古来然，荣名安足理。所以称达生，静观良有以。不见龛中僧，白发垂两耳。
留客亭
作者：张岳
朝代：明

凭轩有所思，思思在远岑。我有青丝瑟，欲奏无知音。凄凄芳草色，迟迟美人心。佳期不可敦，离忧故难任。秋江浮芙蓉，春渚振璆琳。冥迷天欲雨，叹息河梁深。归来卧山中，浪浪涕沾襟。竹窗列月曙，杉径黑云沉。愿乘空谷驹，翩翩夕岩阴。桂枝聊攀折，杖屦日相寻。山阿华岁晏，莫受异物侵。
登灵山县北松岭同梦山有作
作者：张岳
朝代：明

越宿期登山，晨雨聊复止。薄暮雨气收，驾言披榛杞。跻攀陟云端，旷然烦抱委。长松何翛翛，枝柯互相倚。密叶布成幄，馀响散清微。通川明井落，平畴水瀰瀰。禾黍岂不佳，水多惧生耳。平生畎亩心，十载隔泥滓。一丘未能谋，万壑安敢拟。翘首望白云，瞬息千里驶。乘兴理巾车，雨霁宁由已。
登镇南关昭德台
作者：张岳
朝代：明

炎荒突兀见春台，皇德昭回气象开。五色光华瞻北斗，一天雷雨动南垓。乘槎拟借搏风力，破浪还看曝日腮。安得坡仙扛鼎笔，表忠高掞静氛埃。振衣千仞瞰飞鸢，望极江山思渺然。百粤风烟画一幅，清时日月镜双悬。天开正朔尊王会，地接金鳌立极年。横海昔贤堪勒柱，高台我辈亦楼船。
登镇南关昭德台·其一
作者：张岳
朝代：明
体裁：七言律诗

炎荒突兀见春台，皇德昭回气象开。五色光华瞻北斗，一天雷雨动南垓。乘槎拟借抟风力，破浪还看曝日腮。安得坡仙扛鼎笔，表忠高掞静氛埃。
登镇南关昭德台·其一
作者：张岳
朝代：明

炎荒突兀见春台，皇德昭回气象开。五色光华瞻北斗，一天雷雨动南垓。乘槎拟借搏风力，破浪还看曝日腮。安得坡仙扛鼎笔，表忠高掞静氛埃。
登镇南关昭德台·其二
作者：张岳
朝代：明

振衣千仞瞰飞鸢，望极江山思渺然。百粤风烟画一幅，清时日月镜双悬。天开正朔尊王会，地接金鳌立极年。横海昔贤堪勒柱，高台我辈亦楼船。
登马退山望邕州
作者：张岳
朝代：明

笋舆度岭又高峰，望极越山兴不穷。元气远浮瀛海外，人家多在翠微中。软莎黄犊迷烟雨，极浦归帆逗晚风。兵祲沉销春昼永，两江树色郁青葱。
白云洞
作者：张岳
朝代：明

巉岩鬼凿工，巀嶪怪石走。洼窈积轻烟，千秋藏虬蚪。瀰濛摇春波，飘忽变苍狗。少进天末墟，复经土囊口。仙人睡正酣，冉冉穿窗牖。竹簟生微寒，披衣起抖擞。顾谓长须奴，鸡骨曾占不。酿泉流未枯，丰乐烟已久。万古天地心，兹事良不偶。复恐虹霓合，临风频搔首。
经宿受降城
作者：张岳
朝代：明

老夫越吏姓名通，衔璧牵羊事不同。圣代神灵跨往昔，南天万水尽朝东。荒山故垒笼寒月，征马孤嘶自晚风。读罢穹碑一怅望，螭头飞动欲腾空。沉沉高阁午阴清，况有岏㠝苍翠迎。金鼓往年分阃地，关山千古受降城。龙蛇蛰伏天机静，烟雨冥濛春草生。倦倚乌皮成独寐，不堪幽梦缅纵横。
经宿受降城·其一
作者：张岳
朝代：明

老夫越吏姓名通，衔璧牵羊事不同。圣代神灵跨往昔，南天万水尽朝东。荒山故垒笼寒月，征马孤嘶自晚风。读罢穹碑一怅望，螭头飞动欲腾空。
经宿受降城·其二
作者：张岳
朝代：明

沉沉高阁午阴清，况有岏㠝苍翠迎。金鼓往年分阃地，关山千古受降城。龙蛇蛰伏天机静，烟雨冥濛春草生。倦倚乌皮成独寐，不堪幽梦缅纵横。
翁东厓郑长溪冯次江赴凭祥途中遇雨赋诗戏赠分韵得须字
作者：张岳
朝代：明

别时霁柳拂前驱，别后雷殷水满湖。俄顷阴晴迎伏暑，淩兢车马戒泥涂。岸沙带浪东西落，田鹳逢人向背呼。愁绝同袍关塞客，南山欲与剪扶须。五月阴精长绿蒲，冥风怪雨亦相须。农人私记丰年兆，仆驭偏忧九折途。远势惊翻银汉水，怒涛疑拔老龙须。严程傍险兼奇观，沾湿何妨赤杖扶。
翁东厓郑长溪冯次江赴凭祥途中遇雨赋诗戏赠分韵得须字·其一
作者：张岳
朝代：明

别时霁柳拂前驱，别后雷殷水满湖。俄顷阴晴迎伏暑，淩兢车马戒泥涂。岸沙带浪东西落，田鹳逢人向背呼。愁绝同袍关塞客，南山欲与剪扶须。
翁东厓郑长溪冯次江赴凭祥途中遇雨赋诗戏赠分韵得须字·其二
作者：张岳
朝代：明

五月阴精长绿蒲，冥风怪雨亦相须。农人私记丰年兆，仆驭偏忧九折途。远势惊翻银汉水，怒涛疑拔老龙须。严程傍险兼奇观，沾湿何妨赤杖扶。
自钦州回廉至上阳岭望三渡
作者：张岳
朝代：明

周览穷水国，岁月屡徂迁。凭高一以眺，心事故依然。南天足梅雨，草树何芊芊。幽蝉鸣我侧，鹳鹭飞我前。茅茨与竹瓦，参差傍野田。黍稌力未苏，苍莽起疏烟。岂繄憔悴感，永念膏泽偏。抚已惭旷职，劭农忆昔年。敛旆还城邑，耄稚拥郊廛。何以解其愠，南风寄所宣。
观瀑八景为孙性甫咏双泉
作者：张岳
朝代：明

遗荣涉林丘，扪萝弭朝节。回眺林薄外，瀑流撼玉轶。天高山气清，野静夕霏彻。忽见双飞龙，下饮寒潭洌。水雾腾紫虹，石鲸势怒抉。初疑河汉倾，又似浑沌泄。灵源莽何穷，素练天所揭。仙翁碧玉笙，鹤驭振㵳泬。我欲从之游，风烟坐羁屑。缅邈怀孤高，幽意不可掇。
观莫福海像书事
作者：张岳
朝代：明

若翁文理领南中，朱鸟回光照胆红。世事水流馀故步，名驹汗血更追风。已凭禹鼎销魑魅，好向龙编树椅桐。瞻代只今多霈泽，百年忠孝莫匆匆。上将分符兵百万，文才草檄字三千。试看洗剑沧溟水，何似含恩雨露天。牙纛嵯峨唐节使，缨蕤飘袅汉貂蝉。南中自有衣裳地，剩读周书旅贡篇。
观莫福海像书事·其一
作者：张岳
朝代：明

若翁文理领南中，朱鸟回光照胆红。世事水流馀故步，名驹汗血更追风。已凭禹鼎销魑魅，好向龙编树椅桐。瞻代只今多霈泽，百年忠孝莫匆匆。
观莫福海像书事·其二
作者：张岳
朝代：明

上将分符兵百万，文才草檄字三千。试看洗剑沧溟水，何似含恩雨露天。牙纛嵯峨唐节使，缨蕤飘袅汉貂蝉。南中自有衣裳地，剩读周书旅贡篇。
赠吏目王策
作者：张岳
朝代：明

故国松楸魂欲断，山城伏腊亦堪怜。莪蒿细辨年来味，兰芷轻笼雨后烟。
过四峒安都营饮戍亭中成二十韵呈翁东崖
作者：张岳
朝代：明

忆昔合浦守，忧虞四峒侵。遣兵常选锐，檄誓重兼金。自拟风雷并，终然杀气寻。以兹内愤郁，秖恐久陆沉。设险仗尊俎，连云控紫岑。门开千嶂合，背堑一江深。绳乱费觿佩，鱼游悲釜鬵。共销渤海剑，更湿黄陵襟。畬火催村鼓，夷歌杂暮砧。巾袍辞俚制，言语效华音。社鬼儿童舞，山花妇女簪。竞输公邑税，还识长官心。生意动春水，危樯出远浔。欃枪星陨石，榆柳市成阴。飞盖夏初热，行看日在参。清樽销旅恨，微雨洒疏林。筑室古多议，苞桑力可任。岂惟防草露，亦惧竭锤针。戍将身皆胆，使君旱作霖。恩波扬海北，宁复数蹄涔。
过念涯营
作者：张岳
朝代：明

虎落周遭拥晓云，当年万马谁空群。共传羌虏湟中策，不数楼船海上军。夜柝声严鱼丽阵，黄幡影动驺虞纹。一从夷叟投关后，芳草依然映夕曛。风云蛇鸟指挥新，犊剑牛刀语入神。杀气成虹翻作雨，溪姿含雾远迷津。地荒少值桑麻长，路滑还忧风雨频。满眼黄蒿半狐兔，济时真负百年身。
过念涯营·其一
作者：张岳
朝代：明

虎落周遭拥晓云，当年万马谁空群。共传羌虏湟中策，不数楼船海上军。夜柝声严鱼丽阵，黄幡影动驺虞纹。一从夷叟投关后，芳草依然映夕曛。
过念涯营·其二
作者：张岳
朝代：明

风云蛇鸟指挥新，犊剑牛刀语入神。杀气成虹翻作雨，溪姿含雾远迷津。地荒少值桑麻长，路滑还忧风雨频。满眼黄蒿半狐兔，济时真负百年身。
送人之昆山司训
作者：张岳
朝代：明

宛宛西飞日，馀光照客裳。青冈留一壑，石濑幽且长。驾言从之游，山水有清光。浮云日夕起，寒风何凄凉。宁为岩畔柏，不随秋叶扬。朅来二三子，怀德应徬徨。渊隽寻薄味，苦淡出清商。浩歌入云表，惊起双鸿翔。沉浮何足论，兹意殊未央。仰看河汉碧，徒尔问津梁。
送同年谢仁夫知长安县
作者：张岳
朝代：明

万柳垂旌拂去鞍，马蹄新喜得沙乾。奇峰数点青冥外，寒笛一声落照间。馀劫无端留黑壤，孤村应是小铜山。秦中物色高秋冷，为报春风好解颜。
送林次厓致政还乡
作者：张岳
朝代：明

疏灯夜榻隔秋连，一别沧江故怆然。语阱久疑无地避，长材应使后人怜。山留荒屋供多病，力剩加飧健昔年。怪我好奇欲问字，清尊信有子云缘。寒迎初雨昼阴连，草舍萧疏意惨然。世态备经方自悟，秋丹结尽竟谁怜。可堪物节催双鬓，又见风花似去年。湖海生涯兴不浅，如君风骨故天缘。
送林次厓致政还乡·其一
作者：张岳
朝代：明

疏灯夜榻隔秋连，一别沧江故怆然。语阱久疑无地避，长材应使后人怜。山留荒屋供多病，力剩加飧健昔年。怪我好奇欲问字，清尊信有子云缘。
送林次厓致政还乡·其二
作者：张岳
朝代：明

寒迎初雨昼阴连，草舍萧疏意惨然。世态备经方自悟，秋丹结尽竟谁怜。可堪物节催双鬓，又见风花似去年。湖海生涯兴不浅，如君风骨故天缘。
题辽王卷子
作者：张岳
朝代：明

江汉分王地，空同访道年。浮云收滞念，一粒转丹田。淮枕书仍在，东平思更玄。遥知最乐处，鱼鸟亦悠然。洞府移蓬岛，云山入画图。出门衡岳近，流水桃花俱。梁苑多才子，荆台足旧儒。祈招日有诵，脩竹徒区区。
题辽王卷子·其一
作者：张岳
朝代：明

江汉分王地，空同访道年。浮云收滞念，一粒转丹田。淮枕书仍在，东平思更玄。遥知最乐处，鱼鸟亦悠然。
题辽王卷子·其二
作者：张岳
朝代：明

洞府移蓬岛，云山入画图。出门衡岳近，流水桃花俱。梁苑多才子，荆台足旧儒。祈招日有诵，脩竹徒区区。
飞云峰
作者：张岳
朝代：明

长啸林木下，挂冠林木巅。山农荷锄归，相与话丰年。轻风万里阴，落日一江烟。缈缈生虚谷，凄凄翻野田。小溪流未稳，寒涨欲平川。阿妇视春筐，蚕老簇且眠。儿童浪惊喜，剖竹走流泉。山园霜露深，黍稌蟠蛟蜒。社酒及时酿，春秋豚一肩。无为歌蟋蟀，使我抱悁悁。
鸿飞亭同梦山作
作者：张岳
朝代：明

置酒鸿飞亭，请唱飞鸿歌。鸿飞潇湘远，穷海将奈何。天山冰雪盛，赤水扬洪波。紫貂与翡翠，毛羽岂其多。朝为山海媚，日暮伤虞罗。迷方非达节，炫采亦愆和。所以至人志，万事秋鸿过。冰坚先夕惕，龙亢谨南讹。岂无寒与暑，中正谅匪佗。江亭水分渚，夏云郁嵯峨。酒行君尽醉，莫惜朱颜酡。试看冥冥表，宁复顾鸧鹅。
次郭羲仲韵柬玉山人
作者：张师贤
朝代：明
体裁：七言律诗

故人一隔红云岛，相见银屏七夕前。花近小山当鹤广，溪深嘉树覆书船。参差清吹流银汉，餮殄文彝散玉烟。更拟此君亭子上，醉欹纱帽会群贤。
与李大厓宿听泉楼怀甘泉贲斋诸君
作者：张希载
朝代：明

山楼此夕共铺云，月满长空水满津。笑我自耽林下乐，独怜多少未归人。
沐恩归养卷送吴希之还琼山
作者：张希载
朝代：明

客里那堪一送君，归心几度逐溪云。九重雨露新承宠，万里舟航只为亲。煮蕨自知甘列鼎，铺霞偏觉胜重裀。彩衣岁岁堂前舞，不愧当年奉檄人。
过柳州紫云洞有怀吴司寇东湖
作者：张希载
朝代：明

几树梅花间本樨，东湖流泽满轮蹄。细听多少行人语，谩把甘裳作品题。
过横州怀昊士羡侍御骆天爵二尹
作者：张希载
朝代：明

山山不断鹧鸪啼，风雨孤舟路欲迷。何处相思人不见，几回翘首隔城西。
过长陵
作者：张希载
朝代：明

三月春光满画屏，侵晨策马过长陵。遥看山碧连天碧，细听人声似鸟声。屏转不禁怀抱恶，间关方觉利名轻。他时倘遂投间计，呼酒东篱泛菊英。
钱塘江头寄兴
作者：张希载
朝代：明

寻真偶过大明庵，斗径纡回步不堪。傍竹幽禽啼欲暮，眠云老衲梦初酣。归心时逐江流急，逸兴春从树色贪。更欲振衣千仞去，笑将行止与琴弹。
谒首阳山夷齐祠
作者：张广
朝代：明
体裁：古风

太华欻中断，岿然见首阳。吾家近历耳，驱马陟其冈。缭垣丛灌木，吊古空徬徨。依依双冢间，二难同一堂。赤藤�颓碣，翠柏经千霜。风雨黯文榱，丹青脱杏梁。荒径踔狐兔，林薄游麇獐。大义凛如昨，客来犹负墙。矫矫采薇歌，吾将释众芳。嗟彼熊罴流，如何鸾凤翔。
食新米作
作者：张应文
朝代：明
体裁：古风

人生欲无涯，各各餍粱肉。吾独薄滋味，一饱但饘粥。屏居事躬耕，辛苦踰三伏。瀰瀰白露滋，栗栗香稻熟。涤我碌碡场，纳之杼与柚。扬糠已随风，渍水乍离䉛。欣欣妇子语，足比玉田玉。力穑斯有秋，荐庙乃尝谷。先民戒肯播，老氏尚实腹。感彼桑田巫，食新讵非福。
壶口秋风
作者：张应春
朝代：明
体裁：五言律诗

飒飒金风动，凝凝玉露清。壶山木叶下，洪水波涛惊。冷透白蘋岸，寒侵红蓼汀。禹功疏凿后，千载仰成平。
孟门夜月
作者：张应春
朝代：明
体裁：五言律诗

苍盖横银汉，翠峰挂玉盘。林疏光皎皎，水静影团团。耿耿冰轮满，迢迢白练寒。素娥离桂殿，玩水更游山。
观壶口
作者：张应春
朝代：明
体裁：七言律诗

星宿发源自碧空，凿开壶口赖神功。吐吞万壑百川浩，出纳千流九曲雄。水底有神掀石浪，岸傍无雨挂长虹。朝奔沧海夕回首，指顾还西瞬息东。
仙华岩雪
作者：张应槐
朝代：明
体裁：七言律诗

耸壑昂霄挺玉壶，岩容皎洁似仙姑。瑶林瞷郭疑玄圃，冰柱吞江映镜湖。堆絮凝寒驱暑气，飞云如锦点清肤。丹成少女灵长在，为问轩辕事有无。
偶题
作者：张应治
朝代：明
体裁：七言绝句

风里飞花高复低，半飘茵席半沾泥。春光摇落浑无主，肠断流莺恰恰啼。
憩四祖禅寺得太室诗于石壁和之
作者：张应治
朝代：明
体裁：五言绝句

玉液瀑巉厓，琪花拂幽径。飒然万木惊，山堂一声磬。
初至邵武
作者：张应泰
朝代：明

何以临民上，而登父母堂。一经曾局蹴，百里更仓惶。樵水东流大，龙湖西望长。昔人谁可羡，推毂有辉光。
留别诸子
作者：张应泰
朝代：明

挥手岂无泪，春风满水涯。一官堪自笑，白首更何为。去路看蓬梗，前山望武夷。悠然正行役，归计不胜思。
季夏同庾筠倩姚讱庵泛舟南宗庵访昙大师刘羽士振枰试茗纵谈玄理归次逢禅上人以荔枝驰回饷客和讱庵作
作者：张应熙
朝代：明

舟横水曲绿层层，接叶低阴借未能。肉蒜鸡鱼留佛性，欢呼调笑印迦陵。推蓬破浪何妨道，把酒看山不二僧。解道飞菱期翠水，无如锱锡后和凝。
东事有感四首
作者：张应申
朝代：明

早传玄菟未消兵，青燧遥飞入帝京。锁钥九边烦指画，转输入道倚经营。将军苦战惟坚壁，使者空谈谩请缨。自愧纷纷随计吏，忧时何以策升平。南原失利忌书频，请室初收误国臣。轻甲未能航日本，重兵犹喜宿天津。军声夜掷波涛壮，阵气寒生岱岳新。安得老成赵充国，分屯坐拟净征尘。见说朝鲜自昔强，君臣端合死封疆。边风只是吹征旆，宫月何曾照战场。敢谓援兵宜鸷击，肯容狂寇故鸮张。遥遥念此萧条甚，谁上封书达建章。虎节鱼符出汉朝，东方杀气几时销。六千君子初辞粤，七十元戎拟渡辽。道远旌旗凌晓雾，令严刁斗肃寒宵。莫歌雨雪伤行役，圣主忧劳待赐貂。
东事有感四首·其一
作者：张应申
朝代：明

早传玄菟未消兵，青燧遥飞入帝京。锁钥九边烦指画，转输入道倚经营。将军苦战惟坚壁，使者空谈谩请缨。自愧纷纷随计吏，忧时何以策升平。
东事有感四首·其三
作者：张应申
朝代：明

见说朝鲜自昔强，君臣端合死封疆。边风只是吹征旆，宫月何曾照战场。敢谓援兵宜鸷击，肯容狂寇故鸮张。遥遥念此萧条甚，谁上封书达建章。
东事有感四首·其二
作者：张应申
朝代：明

南原失利忌书频，请室初收误国臣。轻甲未能航日本，重兵犹喜宿天津。军声夜掷波涛壮，阵气寒生岱岳新。安得老成赵充国，分屯坐拟净征尘。
东事有感四首·其四
作者：张应申
朝代：明

虎节鱼符出汉朝，东方杀气几时销。六千君子初辞粤，七十元戎拟渡辽。道远旌旗凌晓雾，令严刁斗肃寒宵。莫歌雨雪伤行役，圣主忧劳待赐貂。
冬日集小辋川
作者：张应申
朝代：明

溪流环抱路才通，岁暮生寒隔岸风。客似采真来垞北，君疑避世向墙东。窥林橘荔累累长，入座云山面面同。颇忆醉归相送处，渔灯明灭唳征鸿。
初冬閒居
作者：张应申
朝代：明

渐与风尘远，觉于萝薜亲。将从卖药客，欲作纬萧人。草变寒云暮，兰开小岁春。北窗富国史，家计未清贫。
吊朝云墓
作者：张应申
朝代：明

玉骨宁辞瘴雾侵，南来未报主恩深。分明风水开妆镜，照妾孤坟夜夜心。一坏千古掩芳丛，漫说当年铁板工。记得苏公新乐府，多情已逐晓云空。
吊朝云墓·其一
作者：张应申
朝代：明

玉骨宁辞瘴雾侵，南来未报主恩深。分明风水开妆镜，照妾孤坟夜夜心。
吊朝云墓·其二
作者：张应申
朝代：明

一坏千古掩芳丛，漫说当年铁板工。记得苏公新乐府，多情已逐晓云空。
塞下曲
作者：张应申
朝代：明

宣府城边战鼓殷，居庸关下夜移军。营开不辨旌旗色，猎猎黄沙捲阵云。剑花新染鸊鹈膏，踏入沙场胆气豪。斩得楼兰报天子，生来不晓虎龙韬。秣马初辞插箭岭，荷戈又戍受降城。夜阑纵有还乡梦，无奈鸣笳断续声。塞月秋圆白雁飞，五侯池馆醉光辉。清歌夜夜缠头锦，谁念征人铁作衣。漠漠阴风朔气新，单于台上望征尘。世间只有边城路，白草连天愁杀人。芙蓉宝剑耀腾装，鹊血雕弓控骕骦。昨夜旄头光渐短，山前校猎射黄羊。河水车流占孟津，征夫立马泪沾巾。总怜似雪河边骨，尽是生前意气人。愁入银缸秋夜长，金刀玉尺总凄凉。从来闺里流黄月，不减卢龙塞上霜。
塞下曲·其一
作者：张应申
朝代：明

宣府城边战鼓殷，居庸关下夜移军。营开不辨旌旗色，猎猎黄沙捲阵云。
塞下曲·其七
作者：张应申
朝代：明

河水车流占孟津，征夫立马泪沾巾。总怜似雪河边骨，尽是生前意气人。
塞下曲·其三
作者：张应申
朝代：明

秣马初辞插箭岭，荷戈又戍受降城。夜阑纵有还乡梦，无奈鸣笳断续声。
塞下曲·其二
作者：张应申
朝代：明

剑花新染鸊鹈膏，踏入沙场胆气豪。斩得楼兰报天子，生来不晓虎龙韬。
塞下曲·其五
作者：张应申
朝代：明

漠漠阴风朔气新，单于台上望征尘。世间只有边城路，白草连天愁杀人。
塞下曲·其八
作者：张应申
朝代：明

愁入银缸秋夜长，金刀玉尺总凄凉。从来闺里流黄月，不减卢龙塞上霜。
塞下曲·其六
作者：张应申
朝代：明

芙蓉宝剑耀腾装，鹊血雕弓控骕骦。昨夜旄头光渐短，山前校猎射黄羊。
塞下曲·其四
作者：张应申
朝代：明

塞月秋圆白雁飞，五侯池馆醉光辉。清歌夜夜缠头锦，谁念征人铁作衣。
彭峒山
作者：张应申
朝代：明

结侣款禅关，居然祇树间。天容开白社，人不愧青山。流水心俱彻，孤云身与閒。何须求大药，即此驻红颜。
怀友
作者：张应申
朝代：明

鸿雁日夜鸣，群飞顾俦侣。如何一人心，欢宴恒苦阻。涉江采芣苜，日暮不盈筥。兰芷被江岸，馨香独延伫。明月鉴庭帏，若人邈何许。云汉浅可方，牵牛恒独处。繁忧怅难任，涕下不能语。
怨别
作者：张应申
朝代：明

虎门中断暮潮赊，万顷银涛卷雪花。人事风波有如此，劝君休唱浪淘沙。
懒庵歌为尹用平丈作
作者：张应申
朝代：明

尹郎弃官返初服，自掇懒庵颜其屋。世人贵勤不贵懒，贵懒毋乃君所独。数椽仅可藏鸠拙，一枝聊以供雌伏。簪组缧绁愁罄折，形骸悠悠恣土木。独坐羞书咄咄空，群居每捧便便腹。桐阴亭午独眠犬，门外春深闻卧犊。凉风散发北窗前，斜日杖藜南山曲。任他官长不通谒，任他时事休触目。即甘曲檗觉喧扰，即有缥缣抛检读。狂来但解唱鹧鸪，醉后宁能舞鸲鹆。万态从知七不堪，半生只爱三商足。君不见东邻结交干谒造请勤欲死，转眼炎凉有反覆。又不见西邻宦成求田问舍勤欲死，乃与子孙为厮仆。吁嗟乎，头颅如此已可知，胡为与世相驰逐。多君自爱懒中趣，不然纵惜分阴应碌碌。
振衣亭
作者：张应申
朝代：明

千仞不是高，世界了无碍。试来一振衣，天风在环佩。
江南弄
作者：张应申
朝代：明

堤上女郎歌大堤，襄阳争唱白铜鞮。可怜杨柳江南色，接翅黄鹂何处栖。
江行怀谭永明丈
作者：张应申
朝代：明

虞卿老去谩穷愁，侠气凭陵卒未休。绿暗芙蓉双匕首，逢人犹自说封侯。雄才侠骨自怜君，潦倒风尘不可闻。莫击唾壶歌伏枥，只今谁识五花文。
江行怀谭永明丈·其一
作者：张应申
朝代：明

虞卿老去谩穷愁，侠气凭陵卒未休。绿暗芙蓉双匕首，逢人犹自说封侯。
江行怀谭永明丈·其二
作者：张应申
朝代：明

雄才侠骨自怜君，潦倒风尘不可闻。莫击唾壶歌伏枥，只今谁识五花文。
灵洲妙高台怀客岁同游诸子
作者：张应申
朝代：明

我登妙高台，下视万里流。是时届孟春，野草尚未抽。昨夜北风号，今晨莽萧飕。林樾恣簸荡，溆屿乍沈浮。日抱江鼍窟，天空海蜃楼。远望忽不怡，眷然怀昔游。我友青云姿，雅志挟九州。振衣凌汗漫，晞发走崙邱。尔时命俦侣，览物穷其幽。登高发长啸，浩荡山灵愁。良会不可再，孤唱难俱酬。驱车殉微名，天路阻且修。冱寒白日速，胡为牵百忧。以兹动归心，理棹返沧洲。贵者恒多营，贱者旷无求。故人谁云故，新知终悠悠。元运代晦明，遇合难预谋。愿言奉芳躅，尽日豁心眸。
罗敷曲
作者：张应申
朝代：明

城隅采桑地，车马日缤纷。自恨轻来往，何当怨使君。
自君之出矣
作者：张应申
朝代：明

自君之出矣，不复偕嬿婉。思君如辘轳，日夜心中转。
赠周昆彦
作者：张应申
朝代：明

白马隐吴门，光迅如匹练。向非鲁仲尼，在远焉能辨。风雅日以替，歧路日以衍。讵无万里心，跬步坐自眩。燕玉杂璠玙，隋珠故捐贱。得失中自知，畴能晰其变。揆余二三子，唯然规前彦。
赤湾祠望海
作者：张应申
朝代：明

禹甸穷巽维，神宫矗南纪。峰回若鳌戴，水击疑鹏徙。长容百谷输，坐见七曜靡。蛟室隐天吴，珠林潜水兕。喟彼壶峤流，欣此鲸鲵弭。澄海洵在人，险阻乃难恃。运厄战坤龙，时康来越雉。安得贯月槎，乘风破万里。
过绿水园怀祁罗浮先生
作者：张应申
朝代：明

先辈流风在，名园草树存。数家当落照，一水绕长源。酒德人俱颂，诗才尔独尊。不知松石里，何处荐芳荪。
送人戍边
作者：张应申
朝代：明

天山九月阵云黄，白草斜连古战场。君去不逢李供奉，祇今谁问郭汾阳。
送友人之怀宁兼寄蔡紫枢明府
作者：张应申
朝代：明

故人试宰讼庭间，汝去宁辞道路艰。问俗昔为舒子国，捲帘时见皖公山。射蛟岂以登封至，控鹤虚传避锡还。正好招携重怀古，百年踪迹拍浮间。
阙题
作者：张应申
朝代：明

静倾山水足清音，一片閒云万里心。拥膝苏门供坐啸，移情东海有鸣琴。江空野鹤迎风唳，月冷归龙抱石唫。语不惊人真愧我，诸君何以答登临。
饮朱叔祥虹山草堂赋赠
作者：张应申
朝代：明

饮君虹山堂，为君赋新诗。虹山倚城雉，云木遥蔽亏。堂构共閒邃，曲径何逶迤。窥轩俯列壑，委砌滋轻荑。兰葩无虚鲜，黄鸟逝相追。美人抚鸣琴，四座含酸悲。讵意弹者心，能令听者思。贱子谢先晨，慷慨前致辞。勿竞桃李荣，而遗松桂姿。坎坷何足叹，丘壑良自怡。
黄鹄吟送尹仲杞北上
作者：张应申
朝代：明

朝不见黄鹄，黄鹄乃在苍梧之南，炎州之北。洪涛澒洞不可测，鲛人龙户相过泣。暮不见黄鹄，黄鹄乃在沈墨之阳，易水之阴。太液池迥愁人心，鹓雏鸑鷟鸣相寻。春风习习帝城隈，黄鹄六翮翱翔回。一夜飞度黄金台，凌风缥缈天门开。天门开，圣人出，青猊赤豹殿前立。紫云泱泱传清跸，辟雍槐市生颜色。翁归文武在所用，愿从黄鹄假六翮。
滩
作者：张应芝
朝代：明
体裁：五言律诗

逝此东归急，深随春涨行。不时驱雨势，无候到潮声。破浪谁相得，奔波只自惊。那知云碓里，安坐�香粳。
游勾漏岩二首
作者：张度
朝代：明

流水桥深一径斜，仙人移出白云家。浪游远迹张骞石，清燕遥传葛令砂。洞里龙文开五色，岩前珠树散三花。明时岂谓逢瑶草，祇向名山采物华。汉史曾探禹穴奇，何如仙令繫青丝。霜高薜荔秋堪把，天琢芙蓉翠欲飞。倦拥昙云凝雪色，光摇钟孔散冰晖。洞中石髓今谁属，醉倚苍茫独振衣。
游勾漏岩二首·其一
作者：张度
朝代：明
体裁：七言律诗

流水桥深一径斜，仙人移出白云家。浪游远迹张骞石，清燕遥传葛令砂。洞里龙文开五色，岩前珠树散三花。明时岂谓逢瑶草，祇向名山采物华。
游勾漏岩二首·其二
作者：张度
朝代：明

汉史曾探禹穴奇，何如仙令繫青丝。霜高薜荔秋堪把，天琢芙蓉翠欲飞。倦拥昙云凝雪色，光摇钟孔散冰晖。洞中石髓今谁属，醉倚苍茫独振衣。
游罗浮
作者：张度
朝代：明
体裁：七言律诗

忆昔罗浮海上峰，当年曾此寄遗踪。凭栏月色出沧海，攲枕秋声入古松。采药静临幽涧洗，寄书闲背白云封。红尘一下拘名利，不听山间午夜钟。
龙门山
作者：张庭兰
朝代：明
体裁：古风

何年凿此混沌胎，赤鲤跃出龙门开。千尺高崖宿牛斗，一泓碧水藏风雷。歊阳六月焦下土，河伯飞来共龙语。愿将一滴泻天瓢，明日人间三尺雨。
丁亥春旱偕僚友问俗西郊过玉泉寺二首·其一
作者：张延庭
朝代：明
体裁：七言律诗

行春露冕入空山，远戍遥看杳霭间。世路险于石径仄，宦情争似野云閒。千村哭动栖无壁，万室烟消突闭关。为问诸天大力士，何时医得老龙悭。
丁亥春旱偕僚友问俗西郊过玉泉寺二首·其二
作者：张延庭
朝代：明
体裁：七言律诗

衔杯更上太平楼，欲赋非才愧四愁。门拥双峰森列戟，亭开一鉴拟虚舟。鸡豚社在春芳歇，虎豹关严暮霭收。竹院又过参大士，慈航何日拯民瘳。
饮酒
作者：张廷勋
朝代：明
体裁：五言绝句

支离抛岁月，曼衍拓心胸。好泛杯中蚁，閒消匣底龙。
仙岩洞
作者：张廷望
朝代：明
体裁：五言律诗

一上仙岩望，孤高万岭低。乾坤分上下，日月割东西。沧海浮鳌背，红尘隔马蹄。仙人磨石壁，留待老夫题。
出塞
作者：张廷立
朝代：明
体裁：五言律诗

征马立风鸣，缘知恋旧城。烽烟南地起，羽檄北风惊。都护玉关思，将军碣石情。吴钩腰下佩，气射阵前营。
赋得蛱蝶花上蛱蝶
作者：张廷立
朝代：明
体裁：五言绝句

飞飞复飞飞，双起复双栖。料得影相似，怪他蜂亦迷。
乌江
作者：张廷纶
朝代：明
体裁：七言律诗

乌江一带抱城西，澄澈应同渭水齐。修禊不须寻往事，濯缨今喜入新题。鱼潜潭底形堪辨，鸟渡沙间影不迷。几向石矶寻钓叟，此身髣髴子陵溪。
灵渊
作者：张廷纶
朝代：明
体裁：七言律诗

一泓混混出源泉，神物中潜岊浪传。禦旱信能祛酷暑，为霖端可兆丰年。波随昼夜归沧海，影落星辰浸碧天。欲识个中风景好，投簪归觅钓鱼船。
上巳社集喜叶化父至自罗浮
作者：张廷臣
朝代：明

小院绿阴春半过，追欢林下胜游多。丽人意态称天宝，禊事风流视永和。尘世随缘醒鹿梦，閒身到处访渔蓑。相逢更有罗浮客，犹带烟霞袭薜萝。
入浮邱社
作者：张廷臣
朝代：明

得遂莼鲈愿，言从汗漫游。衣冠犹白社，楼阁即丹邱。万井虹初霁，千峰翠欲流。忘形随杖履，天地一虚舟。
出郊看花至东山寺
作者：张廷臣
朝代：明

日暖风恬结驷游，青门路绕碧山幽。花明每借遥峰色，莺啭偏和玉涧流。下界郊原涵翠霭，上方楼阁抱丹丘。山间景物还依旧，惟有韶华不易留。
奉葛浮二仙祀朱明馆
作者：张廷臣
朝代：明

蓬莱几万里，乘风丽炎洲。廓落蟠大洞，培嵝辟浮邱。浮邱故是神仙宅，烧铅炼汞馀真迹。何年井上献珊瑚，此日峰前留剑舄。朱明门户郁重开，中天积翠列亭台。共睹丹青传俨雅，恍如仙驭复徘徊。嵩阳玄鹤翔穹昊，勾漏丹砂还却老。词客相将赋紫烟，高人延伫荐瑶草。子晋吹笙去不还，碧桃明月满空山。云路相逢应大噱，沧桑几度阅人间。
文笔峰
作者：张廷臣
朝代：明

五峰天上碧参差，沧海回环染翰池。岭表百年兴相业，明光起草赞明时。
春日社集浮邱别墅即事
作者：张廷臣
朝代：明

名园开绿野，淑景接浮邱。风暖千花丽，春深万木稠。遥峰藏雾豹，环沼戏沙鸥。清适壶中乐，逍遥物外游。论文仍授简，把酒更临流。棋局消长昼，渔歌破晚愁。鹤翀依碧落，凤举集瀛洲。地以刘郎胜，丹曾葛令留。仙家千日醉，海屋万年筹。谈笑忘归晚，白云天际头。
望罗浮
作者：张廷臣
朝代：明

四百峰峦参紫烟，振衣千仞裛群仙。楼台积翠层城上，笙鹤联翩古洞前。月满梅花回昨梦，符成竹叶悟真诠。御风步屧飞云顶，疑是骖鸾摄九天。
朱明馆
作者：张廷臣
朝代：明

郭西台榭薄烟霄，曾溯朱明海上潮。一自缑山玄鹤去，几年珠浦白云遥。春风把酒临青嶂，斜日怀仙倚画桥。不用逢人说铅汞，碧桃花下听吹箫。绿树春秾黄鸟啼，仙山映带曲池西。谭玄拟见丹砂就，籍草翻怜玉液携。容与凫鹥芳渚集，参差楼阁暮云齐。朱明此去蓬瀛近，不似桃源路易迷。
朱明馆·其一
作者：张廷臣
朝代：明

郭西台榭薄烟霄，曾溯朱明海上潮。一自缑山玄鹤去，几年珠浦白云遥。春风把酒临青嶂，斜日怀仙倚画桥。不用逢人说铅汞，碧桃花下听吹箫。
朱明馆·其二
作者：张廷臣
朝代：明

绿树春秾黄鸟啼，仙山映带曲池西。谭玄拟见丹砂就，籍草翻怜玉液携。容与凫鹥芳渚集，参差楼阁暮云齐。朱明此去蓬瀛近，不似桃源路易迷。
浮邱八景 其一 紫烟楼
作者：张廷臣
朝代：明

紫翠光凝泽国秋，胜游多向小瀛洲。凭阑笑傲烟霄上，可是仙家十二楼。
浮邱八景 其七 挹袖轩
作者：张廷臣
朝代：明

鹤氅飘飘不可留，驭风随处访丹邱。蓬莱此去无多路，迟尔相将汗漫游。
浮邱八景 其三 珊瑚井
作者：张廷臣
朝代：明

仙岛遥传海若通，当年献宝蕊珠宫。至今玉槛清池上，犹自晶荧彻碧空。
浮邱八景 其二 晚沐堂
作者：张廷臣
朝代：明

休沐夷犹涉近郊，碧檐文沼影相交。西山爽气谁携酒，十里长松带鹤巢。
浮邱八景 其五 留舄亭
作者：张廷臣
朝代：明

水竹苍苍拥夕曛，小亭倒影绿波纹。空山何处寻仙迹，矫首天边一片云。
浮邱八景 其八 听笙亭
作者：张廷臣
朝代：明

玉笙清转隔飞霞，缑岭浮山总是家。鹤影悠悠丹井閟，满台新月泛桃花。
浮邱八景 其六 朱明馆
作者：张廷臣
朝代：明

双鹤高飞薄太清，罗浮东去是蓬瀛。丹砂未就沧洲晚，孤馆采芳空复情。
浮邱八景 其四 大雅堂
作者：张廷臣
朝代：明

天敞仙都俨玉堂，停骖曾是挹馀芳。琼芝柱石新呈瑞，大雅风流入建章。
浮邱八景·紫烟楼
作者：张廷臣
朝代：明

紫翠光凝泽国秋，胜游多向小瀛洲。凭阑笑傲烟霄上，可是仙家十二楼。休沐夷犹涉近郊，碧檐文沼影相交。西山爽气谁携酒，十里长松带鹤巢。仙岛遥传海若通，当年献宝蕊珠宫。至今玉槛清池上，犹自晶荧彻碧空。天敞仙都俨玉堂，停骖曾是挹馀芳。琼芝柱石新呈瑞，大雅风流入建章。水竹苍苍拥夕曛，小亭倒影绿波纹。空山何处寻仙迹，矫首天边一片云。双鹤高飞薄太清，罗浮东去是蓬瀛。丹砂未就沧洲晚，孤馆采芳空复情。鹤氅飘飘不可留，驭风随处访丹邱。蓬莱此去无多路，迟尔相将汗漫游。玉笙清转隔飞霞，缑岭浮山总是家。鹤影悠悠丹井閟，满台新月泛桃花。
浮邱社怀赵太史
作者：张廷臣
朝代：明

林樾箾森古洞天，玉堂风度自依然。仙家再辟丹邱胜，岭表仍传白雪篇。新月云容浮沼外，夕阳山色落檐前。紫烟楼上频回首，何限文光北斗边。岧峣西郭小瀛洲，为忆词垣使节留。日上亭台棠树荫，风回霄汉雁书秋。暂从瀫水移新棹，重入銮坡忆旧游。海内文章兼气节，至今名满凤凰楼。
浮邱社怀赵太史·其一
作者：张廷臣
朝代：明

林樾箾森古洞天，玉堂风度自依然。仙家再辟丹邱胜，岭表仍传白雪篇。新月云容浮沼外，夕阳山色落檐前。紫烟楼上频回首，何限文光北斗边。
浮邱社怀赵太史·其二
作者：张廷臣
朝代：明

岧峣西郭小瀛洲，为忆词垣使节留。日上亭台棠树荫，风回霄汉雁书秋。暂从瀫水移新棹，重入銮坡忆旧游。海内文章兼气节，至今名满凤凰楼。
游七星岩
作者：张廷臣
朝代：明

北斗光芒下碧霄，层峦石室郁岧峣。云开巧缀玲珑玉，径转平临翡翠桥。招隐此时怀绮夏，寻真何处遇松乔。泠然便欲从风御，万壑松篁殷凤箫。
游六榕寺
作者：张廷臣
朝代：明

境入招提万虑空，此心偏与故人同。弥天宝刹瞻千佛，慧日虚坛忆六榕。浮世光阴弹指外，本来面目净名中。馀生欲结皈依地，借问何人是远公。
游南华寺
作者：张廷臣
朝代：明

一酌曹溪水，地灵知佛国。坐具展四山，弥天普法力。群峰互蛇蜒，二溪交环翼。梵境迥以幽，玄机涵峻极。明镜本无台，恒河胡可测。龙蜕湫已平，虎驯究踰侐。旃檀袅林峦，十里丹艧饰。上乘犹太虚，宁著相与色。宝林踰千年，谁为善知识。闻钟觉夙缘，真如非外得。
游粤秀峰
作者：张廷臣
朝代：明

松门枕崇阿，秀色可揽结。苍翠横空濛，幽景涵清彻。楼阁渺飞动，峰峦互明灭。流云薄檐端，奔泉溜庭埒。疏帘低燕语，远树闻啼鴂。春光几何时，芳华暗销歇。言集社中人，论心相怡悦。风流竹林宗，旷达香山杰。何必升层岑，遥瞻更奇绝。欣赏有奇文，投辖无俗辙。且适麋鹿踪，无论巧与拙。取醉暂销忧，秉烛不能别。
西樵山
作者：张廷臣
朝代：明

紫翠峙金天，扶舆擅神秀。百里望侵云，千峰陟如簇。峻极逼中霄，烟村环半岫。嘉卉通仙灵，文禽互翻雊。喷玉落秋声，云谷函晴绣。迎旭接罗浮，嵌空恍灵鹫。仙踪未易逢，前修犹可觏。豹雾隐岩阿，鸿猷揭宇宙。至今山中人，依稀□□□。延伫仰高风，松阴美清昼。
谒李忠简公祠
作者：张廷臣
朝代：明

云根古寺立中流，曾是名贤旧此游。剡剡天人长在望，堂堂庙貌几经秋。山容隔岸青如护，波瀫环阶翠欲浮。风景不殊凝睡久，乾坤间气到今留。
过梅岭
作者：张廷臣
朝代：明

三十年馀此度过，鸿名峻岭共嵯峨。使星南指风霜异，驿骑北归金鼓多。松干犹存巢野鹤，梅花折尽长烟萝。往来名利滔滔逝，俯仰乾坤一浩歌。
送诃林栖霞上人参方
作者：张廷臣
朝代：明

几年飞锡傍天涯，归向溪岩度岁华。静里汲泉聊试茗，閒中开径漫栽花。谈经已悟三乘诀，适性曾浮八月槎。知是山林盟未脱，故将清兴寄烟霞。
金鸡岭
作者：张廷臣
朝代：明

天鸡翔翥郁嵯峨，曙色逢春喜气多。恍是銮坡朝谒早，数声咿喔听鸣珂。
韩祠
作者：张廷臣
朝代：明

夹江篁竹护群峰，曾是名贤偶寄踪。宫市谏书鸣似凤，穷荒文采见犹龙。云涵树色侵尘榻，风送滩声杂暮钟。钓石书台仍是旧，何人鼓棹远过从。
飞来寺
作者：张廷臣
朝代：明

峡束江云古寺寒，维舟凝眺久盘桓。梵王宫殿依丹峤，帝子楼台俯碧湍。慧日常悬诸品静，祇园愿借一枝安。玉环金锁俱陈迹，惟有空门可耐看。
马鞍冈
作者：张廷臣
朝代：明

仙仗飞黄御九重，太平仪卫自雍容。由来海国钟神秀，长向天闲护六龙。
和母燕子楼诗
作者：张引元
朝代：明

人自伤心春自回，倚阑愁睹燕归来。玉箫吹断秦楼曲，嬴得红颜镜里灰。
念奴娇·春日怀家寄母
作者：张引元
朝代：明
体裁：词

燕舞莺娇，看韶光又是，清明时节。乍卷湘帘春昼永，病体素罗犹怯。恨写孤桐，书传只雁，字字伤离别。栏杆徙倚，一腔心事难说。
繁华瞬息当年，旧游回首，惟有西楼月。亲老北堂违菽水，望里暮云遮叠。事业无成，红颜易改，风景摧心折。珠沉璧委，恐惊明镜容发。
念奴娇·春日怀家寄母
作者：张引元
朝代：明

燕舞莺娇，看韶光又是，清明时节。乍捲湘帘春昼永，病体素罗犹怯。恨写孤桐，书传只雁，字字伤离别。栏杆徙倚，一腔心事难说。繁华瞬息当年，旧游回首，惟有西楼月。亲老北堂违菽水，望里暮云遮叠。事业无成，红颜易改，风景摧心折。珠沉璧委，恐惊明镜容发。
浪淘沙·忆母
作者：张引元
朝代：明

新月冷雕檐。离思绵绵。椒花未举已潜然。可惜清光如昼也，两地愁看。拨尽玉炉烟。兰麝慵添。瑶草三复转情牵。目断征帆何处是，锦字谁传。
点绛唇·答母
作者：张引元
朝代：明

细雨初晴，暖风早入芭蕉院。归期日盼，松尽黄金钏。病起南楼，愁睹梅梁燕。无由见，白云天远，十二阑干遍。
菩萨蛮
作者：张引元
朝代：明

落红飞尽翻风片。芭蕉初放轻葵扇。掩袂立斜阳。归来双燕忙。金尊空自举。不破愁千缕。生计转无凭。风波何日清。
和母燕子楼诗
作者：张引庆
朝代：明

雒阳三月雨如烟，添得离人思黯然。惆怅秦楼分凤侣，清灯寒月自年年。
馆娃宫次韵
作者：张引庆
朝代：明

禾黍已蒙香径土，苏台还恨锁苍厓。云归叠叠堆鸦鬓，花落纷纷掷燕钗。此日锦笙惟岛弄，当年雄剑自尘埋。荒原古柏西风里，漫对吴山独怆怀。
哭内
作者：张弘
朝代：明
体裁：七言绝句

破镜难圆对影长，九秋兰菊易荒凉。只应儿女伤心泪，滴作萧郎两鬓霜。
瓶山
作者：张弘至
朝代：明
体裁：七言绝句

瓶山山房小有山，阳溪流水送声潺。倾瓶不尽相留意，离思满天风色寒。
□李文昭不遇
作者：张弼
朝代：明

桃径参差曲到门，半湾流水欲成村。主人何处空诗案，花扑晴帘护暖云。
□花词
作者：张弼
朝代：明

杨花衮衮随风飘，悠悠扬扬低复高。海天空阔任尔云，莫来沾我木棉袍。
丁未端午早梦侍讲林亨大与一同官而年少者携幼子过我情好甚洽方饮景星楼上即别去时亨大归省于闽因儿辈书声而觉以诗记之
作者：张弼
朝代：明

十年不见林亨大，万里孤舟一梦来。玉面同官真俊杰，綵衫小囝尚婴孩。景星楼上方酣饮，秀野桥头又促回。忽听书声惊梦觉，空庭晓日照苍苔。
七月廿一日再过梅岭
作者：张弼
朝代：明

去年骑马黄沙岭，正在燕山北尽头。今日又从梅岭过，八千里路思悠悠。
万安县访刘咸粟绣衣
作者：张弼
朝代：明

君家世济美，我家世同科。岂真江邑小，并驾自无多。
万柳庄为滁阳朱挥使赋
作者：张弼
朝代：明

闻说滁阳万柳庄，行行十里绿阴凉。起居不放蝉声聒，攀折当思马足忙。陶令门前新景物，亚夫营里旧风光。平生笑杀桓司马，空向江潭叹夕阳。
上巳日
作者：张弼
朝代：明

上巳今朝是，兰亭不可寻。一为京洛客，几负故园心。绿水鸥盟远，黄尘马首深。题诗难尽兴，展画看山林。
上巳游庆云庄口号
作者：张弼
朝代：明

村庄花鸟媚春晴，画舸将筵任意行。嬴得身閒伴觞咏，乾坤随处是兰亭。
下第次姚公绶春兴杂咏韵九首 其一 春月
作者：张弼
朝代：明

卷幔閒看月满轮，海棠枝上一钩银。黛眉画得浑相似，祗恐嫦娥解妒人。
下第次姚公绶春兴杂咏韵九首 其七 春燕
作者：张弼
朝代：明

春雨秋风底事忙，栖身自欲向昭阳。谁怜江外初归日，巢垒未成空绕梁。
下第次姚公绶春兴杂咏韵九首 其三 春夜
作者：张弼
朝代：明

半亭凉月落花香，剪剪轻风飐烛光。杜宇一声春梦醒，乡心千里客愁长。
下第次姚公绶春兴杂咏韵九首 其九 春草
作者：张弼
朝代：明

带雨和烟色更深，天涯游子思难禁。弟兄况隔一千里，梦绕池塘夜夜心。
下第次姚公绶春兴杂咏韵九首 其二 春露
作者：张弼
朝代：明

柳眼花腮湿暗添，无边青紫竞秾纤。茂陵谁解相如渴，未赐金茎一滴沾。
下第次姚公绶春兴杂咏韵九首 其五 春山
作者：张弼
朝代：明

青染螺鬟春又归，岩花径草霭斜晖。谢公自有登山屐，谁向閒门踏藓衣。
下第次姚公绶春兴杂咏韵九首 其八 春蝶
作者：张弼
朝代：明

曾向滕王画里寻，春园一见动人心。东风吹醒南华梦，翘首天涯忆故人。
下第次姚公绶春兴杂咏韵九首 其六 春柳
作者：张弼
朝代：明

摇曳东风百尺丝，多情浑不系分离。明朝走马天涯去，谁向邮城折一枝。
下第次姚公绶春兴杂咏韵九首 其四 春昼
作者：张弼
朝代：明

落花飞絮促光阴，倚遍东风伤客心。欲试青衫无酒伴，城南草色自深深。
下第次姚公绶春兴杂咏韵九首·春月
作者：张弼
朝代：明

卷幔閒看月满轮，海棠枝上一钩银。黛眉画得浑相似，祗恐嫦娥解妒人。柳眼花腮湿暗添，无边青紫竞秾纤。茂陵谁解相如渴，未赐金茎一滴沾。半亭凉月落花香，剪剪轻风飐烛光。杜宇一声春梦醒，乡心千里客愁长。落花飞絮促光阴，倚遍东风伤客心。欲试青衫无酒伴，城南草色自深深。青染螺鬟春又归，岩花径草霭斜晖。谢公自有登山屐，谁向閒门踏藓衣。摇曳东风百尺丝，多情浑不系分离。明朝走马天涯去，谁向邮城折一枝。春雨秋风底事忙，栖身自欲向昭阳。谁怜江外初归日，巢垒未成空绕梁。曾向滕王画里寻，春园一见动人心。东风吹醒南华梦，翘首天涯忆故人。带雨和烟色更深，天涯游子思难禁。弟兄况隔一千里，梦绕池塘夜夜心。
不赴赵弘济灯宴
作者：张弼
朝代：明

城西高会赏芳年，千炬华灯五夜燃。锦轴纵邀佳客赋，黄柑还与细君传。绣衣行部来畿辅，太守移封向酒泉。奈我扁舟卧风雨，白龙潭畔竹林前。
与乔钟良上舍同游青浦作
作者：张弼
朝代：明

青浦春风三日游，轻裘骏马宝山头。小乔却是今男子，野草閒花不转眸。
与兵部濮主事话别
作者：张弼
朝代：明

故人相见眼偏青，连日追陪几醉醒。□岭奔驰真騕袅，当筵歌舞假娉婷。写残素纸三千卷，餐尽黄花数百铃。横浦桥头却分手，归来明月满空庭。
与提学侍御司马通伯
作者：张弼
朝代：明

麟去无踪老凤喑，寥寥谁和紫阳琴。丹心自许乾坤识，白发何愁岁月侵。柏府霜寒秋烈烈，杏坛风暖昼沈沈。扁舟不弃张翰醉，一泊松江话古今。
与桑民怿宿别
作者：张弼
朝代：明

送别江头意尚惭，僧房留宿话喃喃。鬓毛零落风前鹭，心绪悠扬簇上蚕。司马奇文空唶唶，元龙豪气尚厌厌。一梳晓月催行李，水自北流人自南。
与范进士同宴金鳌阁赋此奉送兼柬黄佥宪
作者：张弼
朝代：明

故人意气盖南州，游我金鳌阁上头。笔阵忽惊山雨至，歌声不放浦云流。大苏久习炎蒸苦，小范长怀廊庙忧。若见西江黄叔度，为言华发正悲秋。
与陈公甫饮有怀贺克恭给事庄孔阳司副
作者：张弼
朝代：明

章江禅院雨声秋，绿水黄花话旧游。贺老旷怀应我念，庄生高论许谁酬。乾坤古气双龙剑，江海长风万里舟。去雁来鸿无信息，夕阳孤倚斗南楼。
与雪崖叶都宪饮于弘济园亭先有待姬而却之听叶景阳秀才弹琴二首
作者：张弼
朝代：明

锦树西风啼栗留，小春天气亦风流。水亭又听南薰调，人在蓬莱第一州。一团柳絮久沾泥，百尺东风吹不飞。笑杀扬州杜书记，马蹄踏月夜深归。
与雪崖叶都宪饮于弘济园亭先有待姬而却之听叶景阳秀才弹琴二首·其一
作者：张弼
朝代：明

锦树西风啼栗留，小春天气亦风流。水亭又听南薰调，人在蓬莱第一州。
与雪崖叶都宪饮于弘济园亭先有待姬而却之听叶景阳秀才弹琴二首·其二
作者：张弼
朝代：明

一团柳絮久沾泥，百尺东风吹不飞。笑杀扬州杜书记，马蹄踏月夜深归。
丘司成寄太学进脩录
作者：张弼
朝代：明

太学新刊进脩录，老夫三读仰儒宗。挽回太古淳庞气，扫退如今轧茁风。白玉堂前春浩浩，黄金台下月溶溶。更芟枝叶寻根本，围棘中间见晦翁。
丘时雍太守诗来答予东海旧纶竿还挂珊瑚树之句再用一绝复之
作者：张弼
朝代：明

东海珊瑚百尺高，纶竿稳挂坐看潮。潮来潮去乾坤老，付与诸郎自钓鳌。
丙午冬至
作者：张弼
朝代：明

今年冬至暖于春，细雨空阶草色新。应是苍天怜赤子，无衣无褐未为贫。
东坡墨竹为陈耻庵题
作者：张弼
朝代：明

东坡写竹不求工，格度自与书法通。干如小篆叶如籀，石棱飞白真如邕。典酣谭笑驱造化，墨花乱洒皆清风。区区指点求彤似，俗夫有眼无神瞳。忆昔南安寺中壁，曾辱先生洒香墨。謟夫欲献侂冑家，翩然飞入钱塘碧。钱塘山水更清妍，韩庄鸡犬无颜色。此图今置德星堂，千载奇珍遇真识。东海先生歌且谣，墨君阁下闻仙笛。
东婴医张士杰
作者：张弼
朝代：明

我家第五郎，舟中出痘疮。浑身只一个，正在左臁傍。嬉笑浑无恙，何须用药方。感念勤惓意，因风达报章。
东山寺
作者：张弼
朝代：明
体裁：七言绝句

望入东山小遥迂，江风吹霭引仙裾。诗怀浩荡难收拾，欲向冬青叶上书。
东昌书所见次姜中书立纲韵
作者：张弼
朝代：明

千百饥民走渡河，为闻齐鲁麦苗多。不知亦被连年旱，了却公私有几何。
东皋堂为宜兴王景升赋
作者：张弼
朝代：明

荆溪东下白云乡，五斗先生旧草堂。蔬圃几弓连町疃，粮田百亩接陂塘。鱼儿浦口酒船小，燕子风前茶焙香。应笑东华尘土客，马蹄终日为谁忙。
两访施同知汉章不遇
作者：张弼
朝代：明

两度相寻两不逢，马蹄金谷醉春风。谁怜寂寞蓬窗客，坐对沙鸥落照中。
中秋
作者：张弼
朝代：明

南土中秋阴雨多，几回清赏梦中过。月明今夜能如此，星散同寅可奈何。李牧提兵应我念，韩翃得句共谁哦。栖栖似怕嫦娥笑，独坐周台醉叵罗。
中秋送宋近仁主事之扬州董漕
作者：张弼
朝代：明

中秋时节景偏新，禅院空廷集缙绅。共赏团圆今夜月，可堪离别故乡人。幽并凉雨思归切，淮海停云入望频。闻说东南方苦潦，到时急为济斯民。
丰城夜行
作者：张弼
朝代：明

踪迹劳劳愧野鸥，眠沙泛碧蓼花秋。烧灯夜发丰城道，谁信临江五日留。
临江陆行十绝
作者：张弼
朝代：明

霜降风高始觉秋，半林红叶送飕飕。郡翁领客多延伫，未信云槎向斗牛。路入秋江十月交，蹒跚茶树遍山腰。黄云割尽青云起，几处枫林弄晚娇。四山如障竹如墙，斜枕山陂半作堂。更上楼居瞰灵碧，一溪清涨泻方塘。晚麦惟荍满路葩，软香乌饼忆山家。南来秋尽犹馀暑，何处玄云缀雪花。丛竹秧松杂作篱，曲檐斜枕午炊藜。忙煎茶乳供官客，知是前村老铺司。罗溪中站数家丛，谁信豺狼白昼攻。独有大参惊识面，天教小丑试孤忠。数家野店曲成村，老妪当垆洗瓦盆。惊唤儿童走相探，半林秋日照柴门。杨墈溪桥覆瓦亭，疏棂高瞰碧流倾。浑如复道行空去，不共嬴秦受恶名。伐竹为梁架短溪，肩舆平步可东西。不知云路仍多少，应过藤桥是到时。乍登山路不胜疲，数里劳劳却自如。独念肩舆亦人子，此生何际得消除。
临江陆行十绝·其一
作者：张弼
朝代：明

霜降风高始觉秋，半林红叶送飕飕。郡翁领客多延伫，未信云槎向斗牛。
临江陆行十绝·其七
作者：张弼
朝代：明

数家野店曲成村，老妪当垆洗瓦盆。惊唤儿童走相探，半林秋日照柴门。
临江陆行十绝·其三
作者：张弼
朝代：明

四山如障竹如墙，斜枕山陂半作堂。更上楼居瞰灵碧，一溪清涨泻方塘。
临江陆行十绝·其九
作者：张弼
朝代：明

伐竹为梁架短溪，肩舆平步可东西。不知云路仍多少，应过藤桥是到时。
临江陆行十绝·其二
作者：张弼
朝代：明

路入秋江十月交，蹒跚茶树遍山腰。黄云割尽青云起，几处枫林弄晚娇。
临江陆行十绝·其五
作者：张弼
朝代：明

丛竹秧松杂作篱，曲檐斜枕午炊藜。忙煎茶乳供官客，知是前村老铺司。
临江陆行十绝·其八
作者：张弼
朝代：明

杨墈溪桥覆瓦亭，疏棂高瞰碧流倾。浑如复道行空去，不共嬴秦受恶名。
临江陆行十绝·其六
作者：张弼
朝代：明

罗溪中站数家丛，谁信豺狼白昼攻。独有大参惊识面，天教小丑试孤忠。
临江陆行十绝·其十
作者：张弼
朝代：明

乍登山路不胜疲，数里劳劳却自如。独念肩舆亦人子，此生何际得消除。
临江陆行十绝·其四
作者：张弼
朝代：明

晚麦惟荍满路葩，软香乌饼忆山家。南来秋尽犹馀暑，何处玄云缀雪花。
丹凤楼呈谈同年本彝
作者：张弼
朝代：明

扁舟北来波淼淼，丹凤楼高海天小。楼上三姑共俨然，云鬓花客长不老。大姑团扇裁龙绡，指挥海若驱风涛。圣人御宇波恬静，敛扇笑看棋相鏖。二姑潜机先一著，小姑拈子未肯落。龙争虎斗血玄黄，鲸咂蛇蟠势回薄。金鸡睡熟天地冥，楼下道人闻剥啄。我欲推枰问一言，沧海桑田今几番。孙恩摽贼何缓死，崖山忠义何遽翻。弱水仙都果何处，欲借青鸾径骑去。五色文辉阆苑花，七星剑挂扶桑树。左携赤松右洪厓，免束冠裳事章句。三姑默默问不应，楼外长川自东注。
为桂花芙蓉雪冤
作者：张弼
朝代：明

天香幽艳应时开，岂作山乡疠鬼媒。寄语土人休浪怪，正堪相对倒金杯。
乌蛮滩
作者：张弼
朝代：明

碧流晴映晓霞班，杨汇双江叠乱山。惊向华胥回短梦，篙师聊喜过蛮滩。
乘槎图
作者：张弼
朝代：明

博望使遐方，归来岁月长。仙槎如可驭，何不报刘郎。
九日再登金鳌阁
作者：张弼
朝代：明

金鳌高阁岭云边，回首长安路七千。时节巳惊重九过，酒杯莫厌再三传。黄云缭绕香粳亩，翠盖凋零老芋田。太守但祈民共乐，纵无萸菊亦陶肰。
九日登望海楼
作者：张弼
朝代：明

东吴无处可登高，望海楼头破寂寥。白浪红尘成梦寐，黄花绿酒寄风骚。感时旧事乾坤老，可意佳人道路遥。醉帽任风吹不落，无端高兴拂烟霄。
九日登金鳌阁
作者：张弼
朝代：明

落帽风高客袂寒，金鳌阁上倚阑干。一方文武衣冠会，万里江山眼界宽。老骥未应悲峻坂，閒鸥何事触惊湍。可怜此地无萸菊，醉把芙蓉仔细看。
九日送周济川归姑苏兼柬奚元启
作者：张弼
朝代：明

九日乡心正郁纡，送君况复唱吴趋。但将青镜照华发，孤负黄花共紫萸。文字纵令人激赏，功名且任鬼揶揄。到家为问奚元启，何事经年不寄书。
九月廿二日家人插榴花梨花口号
作者：张弼
朝代：明

重阳节后西风来，梨花榴花烂熳开。为怜黄菊真可愧，冷淡含香待雨催。
九牛驿遣送者归
作者：张弼
朝代：明

章江北注九牛深，柳色依依送远心。两岸莺声啼不尽，野云含雨日西沉。
书吴山雨别联句后
作者：张弼
朝代：明

越山尽处吴山起，山色空濛雨声里。冲雨扬舲列玳筵，总是同年旧知己。玉山巀嵲张廷芳，春风雍容魏仲礼。提学先生李若虚，青松耸秀白隺癯。虬髯铁面江廷叙，巳闻宪副河南除。吴桥廷赞我同姓，昂藏千里之神驹。更有彦章陈老将，出非同途同趣向。觞政浑如军政严，百罚深杯不容让。酒酣思涌竞联诗，江雨江风斗清壮。我惭沉醉不能联，先饮同年刘士元。铁冠绣豸能下士，途邀徐老尘中仙。瑰词怪语洞今古，我挫锋铓惟醉眠。吴山驿中惜分手，扶醉又醉诸公船。诸公高谊摩玄极，世俗纷纷谁果识。别去仍题纪别诗，柏直提师向韩敌。诗成还付阿宜歌，雨霁月明天一碧。